text:
Malajah Basa Bali
Kumpulan berbagai artikel berbahasa Bali yang bisa dipergunakan untuk belajar dan menambah perbendahaan kata-kata dalam bahasa Bali.
Labels
Mala Lan Sudhamala
Akéh malih wénten kadang-wargan malané. Yén samian soroh mala punika mamurti, angga sariran manusané punika kocap pateh sekadi sebun mala. Daging pepineh, wacana, lan parilaksana, ten lian wantah mala. Saking mala medal mala mawali mala. Sekadi gunung luhu malané matumpuk-tumpuk. Ngranayang jagat bhuwana ten urung kamalaan.
Mala ring sarira kabaos mala ning awak. Mala ring bhuwana kabaos mala ning jagat. Makakalih pada surup-sumurup. Saling celepin. Makilit-kilit kadi pasanggaman ula. Sangkaning akéh wénten mala ring awak, jagaté dados letuh-leteh. Ulian mala di jagaté matumpuk-tumpuk, awaké sing suud-suud dadi cara sebun mala.
Mawinan unteng agamané boya lian ngutang mala, nganyut mala, ngaruwat mala, ngeseng mala, nambakin mala, marisuddha jagat, marisuddha awak.
Yén malané sampun kakutang, kaanyud, kageseng, karuwat, kocap manusané mawali nir-mala. Nir-mala punika kawastanin suddha. Sané suddha punika niscaya siddhi. Sané siddhi punika siddha saddhya. Rikala manusané sampun mawali suddha nirmala, niscaya jagaté taler nir-mala.
Santukan akéh kadangwargan malané, akéh taler sarana pamarisuddhané. Manut ring tattwané, wénten sarana toya (tirtha). Wénten sarana api (tapa yoga). Wénten sarana toya tan patoya (shastra). Wénten sarana api tan pakukus (agni rahasya). Yén manut ring susilané, dasa-mala punika karuwat olih dasa-sila, inggih punika panca yama brata lan panca niyama brata. Yén ring upacarané, saranané marupa banten lan sasolahan. Wénten sasolahan wayang Suddhamala, wayang Sapu Leger, sesolahan Calonarang, miwah selantur ipun.
Samian punika wantah sadhana utawi sarana. Yasdyastun akéh maduwe sarana, ten suddha awak lan jagaté saking mala yén ten tepet.
Napi sané mawasta tepet? Indik tepeté puniki sané patut kepineh-pinehin olih kramané sané ramé-ramé mligbagang indik suddhamala ri kalaning Pésta. [ibm]
Ngrereh Déwa Ulah Buta
Tiosan ring busana sané norak, taler parilaksanan sameton Baliné ri tatkala sembahyang ka kahyangan taler patut kasalinin. Upaminipun, ri tatkala ngantri pacang ngaturang pangubakti ring panataran, genah ngaturang bakti. Sering kaulané matungsek-tungsekan, saling sikut, saling maluin, ngrereh genah mangda polih dumunan ngaturang bakti. Indiké puniki pacang ngawinang pikobet, napi malih yéning pecalang duéné nénten prasida ngatur sang sané jagi maturan. Napi malih kori genah ngranjing ka jeroan cupit, ngangsan robed sampun pamarginé.
I riki majanten asapunapi solah manusané kasujatiannyané ri tatkala ngrereh sané kawastanin ning, nénten ja madasar ning, sakéwanten biuta. Yén selehin daging pustaka suci duéné, tetujon i raga ngaturang bakti ka kahyangan boya ké ngrereh kaeningan manah? Manut ké parilaksanané sembahyang nganggé wastra putih tur ri tatkala pacang ngranjing ka jeroan ring koriné matungsek-tungsekan. Sakadi iklan ring TV-né, ipun i itik prasida saling guluk sareng timpal, ngantré ring genahé cupit nénten sakadi i raga rauh sembahyang manten masuksuk.
Déwa ya, Buta ya, Manusa ya
Déwa di déwéké! Asapunika baos anak wikan. Manusané prasida matuh-matuh sifat déwa yéning parilaksanannyané nénten lémpas ring darmaning agama miwah darmaning negara, taler manut ring sesana soang-soang. Samaliha, kabaos buta, yéning i manusa nglarang parilaksana sané ngadug-adug, lémpas ring uger-uger. Yéning meled gumanti prasida kabaosang Déwa, pastikayang dumun parilaksanané nénten lémpas ring sesana, nénten naenin mabar awig-awig.
Mangkin, parilaksanan kramané méweh pisan narka duaning makasami mawacana becik, sakéwanten ring ungkuring wacana, solah ngipuk. Parisolah puniki kacihnayang taler ring parilaksana duk ngaturang sembah. Saking ngawit pakubonan kantos genah ngaturang sembah, parisolah kramané wénten sané sliwah. Busana norak, basa-basita ngacuh, taler semita mrakpak. Yan selehin niri-niri, yadiastun nénten makéh sané malaksana kadi punika, nanging sakadi baos paribasané aduk sera aji kéténg, asiki malaksana iwang makasami keni ius kaon.
Ka genah suci (Sad Kayangan miwah Dang Kayangan, pura panti, paibon, dadia, mrajan) miwah sané lianan boya ké genah ngrereh kasujatian sekala, sakéwanten yan ring sekala sampun nénten mupuh napimalih ring niskala duhkapan pacang mangguhang kasujatian. Yén ka kayangan sampun makta solah kadi buta, matungsek-tungsekan kadi kabaosang ring ajeng, duhkapan pacang mangguhang Déwa, méh-méhan manggihin buta
Olih: W. Suardiana
Déwa di déwék
Mawasta Danawa santukan medal saking Danu. Pateh sakadi Bregawa medal saking Bregu, Pandawa metu saking Pandu, Kurawa keturunan Kuru, sané metu saking budi Manu mawasta Manawa. Danawa manawi keturunan Danu, manawi polih panugrahan Déwi Danu. Nika mawinan Danawa kasengguh manusa sakti, mawasta Maya Danawa. Carita indik Maya Danawa sampun lumrah kauningin olih para jana sané seneng mudang-madingan Usana. Unteng crita Maya Danawa indik déwa di dewek. Napi déwa di déwék punika? Sadurung nyawis pitakén puniki, ngiring dumun mabaosan indik manusa sakti lianan, upaminyané Prabu Candra Bherawa. Sira kasengguh Bhairawa? Manut ring tattwa, Bherawa punika paragan Siwa rikala ida mamurti dados aéng lan nyejehin. Ri kala punika saktin ida maparab Déwi Bhaiwari. Manut ring crita, makéh wawilangan Bhairawa, silih sinunggil inggih punika Bhairawa sané mapaiketan sareng bulan pinaka ratuning wengi. Akéh peséngan bulan, luirnyané: Soma, Sasih, Sasangka, Indu, Ratih, Candra. Bhairawa sané mepaiketan sareng bulan kaucap Candra Bhairawa. Lontar Bhairawa-tattwa madaging crita indik Sang Prabu sané mapesengan Candra Bhairawa. Ida ketuturan sedek angadu kasiddian ngelés tur ngejuk atma lawan Prabu Yudistira. Unteng daging crita, inggih punika, taler indik déwa di déwék.
Akéh malih crita utawi satua sané medaging indik déwa di déwék, sakadi satua. Cupak-Gerantang. Radén Cupak madué kemiripan sareng Bhairawa ring paindikan déwa di déwék.
Maya Danawa ring pamuput crita kocap kalah. Prabu Candra Bhairawa ring ungkur crita taler kabaos kalah. Raden Cupak taler kalah. Sira sané ngalahang para sakti punika?
Sampun pastika maka tiga manusa shakti punika kakalahang olih sang pangawi crita. Sané ngawi crita punika boya Sang Kawi ngraga, sakéwanten “tradisi”. Saking dumun nyantos mangkin satua-satua punika terus kapidartayang sareng akéh. Punika mawinan ring genahé sané matiosan, nénten pateh pamargin satua-satua punika. Taler ring masa sané matiosan, paridabdab satua-satua punika nénten pateh. Mawinan kaucap, “tradisi” punika sané dados pangawi. Dadosné sané ngalahang para manusa sakti punika wantah tradisi.
Wénten sané kakalahang, wénten sané kamenangang. Sira sané menang? Déwa di déwék kakalahang olih déwa di parahyangan. Déwa di déwék tan pasrana, déwa di parahyangan nganggé srana. Tan pasrana kakalahang olih srana, sakadi bebantenan. Pamargi ngraga kakalahang olih pamargin ramé-ramé. Kalah menang punika wantah pakayunan aab jagat. Yéning aab jagaté megentos, tradisi anyaran pacang ngardi satua indik déwa di déwék sanémenang. Boya kalah-menang punika sané utama, sakéwanten dharma, sané luhuran saking kalah-menang.. Boya déwa di déwék boya déwa di parahyangan, boya banten boya tan pabanten, nanging susila (étika). Susila luhuran saking upacara!
IBM Dharma Palguna
Mengkeb di Galang
Soang-soang manusa madué napi sané engkebanga, santukan rahasia, lek, ten juari ngédéngang, utawi ten patut orahang. Silih sinunggil genah ngengkebang rahasia, ingih punika keneh, omongan, parilaksana. Sané ten juari ngédéngang awakné lacur, maparilaksana kadi anak sugih patantang-patenteng cara nak kéné cara nak kéto. Anak sané lek yén tawanga belog, ngomong cara anak ririh matata-matiti kéné-kéto ngorahang ané sing tawanga.
Genah paling sengkil ngengkebang rahasia yukti ring keneh lan ati. Santukan keneh lan ati punika sané paling sukeh kecelepin. Punika sané kebaos mengkeb di keneh, mengkeb di ati.
Nanging sira wikan nekepin andus? Kasuén-suén yen sampun tiba masané sinah pacang ketara. Yadiastun asapunika, mengkeb utawi ngengkebang boya parilaksana iwang, taler durung janten patut. Iwang patut nenten driki genahné. Cutetipun, kari melahan metekep bandingan tekén malalung. Manusa sami lekad malalung, yén mati matekep antuk kasa, tikeh, galar, peti.
Ring galangé napi sané saru dados seken, sané ten ngenah dados ngenah, sané ten tepukin dados tepuk, sané rahasia dados omongan, sané malalung dados lek, miwah salanturnyané. Nanging asapunika, wénten ucap sastra: mengkeb di galang? Napi suksman ucap sané ten lumrah punika?
Ngewacen nika ten aluh, ngingetang nika ten gampang, ngresepang daging sastra nika sukeh. Mawinan asapunika ngiring peres palambang basa “mengkeb di galang” punika nganggé pratiwimba kadi ring sor puniki.
Wénten anak sané sampun ngliwatin sastra-agama, ten malih mamuja, mamantra, majapa, mamudra. Sadina-dina geginane mersihin karang, nyampatan luu, ngabut padang, milpilang saang, kadi anak tua biasa. Ten doh saking drika, wénten anak sané wau nyulinggih, sadina-dina mamutih, matungked maukir aéng, nguyeng klénéng lemah peteng, sing taén sing ngomongan sastra rahasia, jénggotné dawa, matané dadua nyelidik buka sing ada ané sing tepukina. Akéh krama désa nangkilin sulinggih anyar punika. Kadéné ditu ada galang. Anak tua ané biasa punika ten tepukina olih kramané, sawiréh anak tua punika mengkeb di galang.
Wénten anak sané sampun tiba ring muncuk gunung raris mawali matalang tedun ka bongkol, ring kubu saka pat di sisin tukade ipun negak magending-gending cara anak sing taén kija. Wénten anak sané jagi munggah ka puncak, marérén di bongkol gunungé, taler ring kubu punika ipun negak sambil masuil wirama bibi anu.
Kalih anak punika kadi pateh, sakewanten ten patuh. Krama sané ten waspada ten uning sira sané sampun turun gunung, sira sané durung munggah. Sira sampun molih rasan muncuk gunung, sira sané wau mireng orti indik puncak. Punika mengkeb di galang. Patut kapineh-pinehin mangda lantur pamarginé ten kegulgul tur kakedeng olih napi sané patut impasin.
Sekar makelopak asiki
Manusa kadi napi “soroh” Ékalaya punika? Ten lian kirang langkung manusa kadi puniki: ia sakti nanging ten kalugra; ia dueg kéwala sing kanggo; ia bakti-subhakti sakéwanten bhaktinipuné ten katampi; ia parek sakadi parekan nanging sing katerima; di guminé ané ramé ia marasa pedidian.
Ring jagaté wénten kocap para Guru sane kaaturin kewenangan olih parakramané nyelem putihang iwang lawan patut. Ring satuané, guru jagat punika sané matutang Sang Arjuna, tur ngiwangang Ékalawya. Guru ring satua punika merupa Bhagawan Drona. Sangkaning kadalih iwang, punika mawinan kasaktian Ékalawya kabancut. Ilang kasaktian ipuné prajani. Mawali ipun dados manusa tan pasakti. Sang Guru punika matutang Sang Arjuna, mawinan kadadosang “pahlawan”, sané dados menék tuun ring Bhur, Bhwah, Swah Loka.
Yén ring jagat sekala puniki, marupa napi guru sané wenang punika mangkin? Guru punika mangkin sampun nglekas dados “tradisi” sané kari madué kewenangan nyelem-putihang nyén ané dadi muwah nyén ané sing dadi. Dadi kén sing dadi nénten pateh sakadi iwang lawan patut. Dadi kén sing dadi tongosné di pakraman. Iwang lawan patut genahné di tattwa.
Napi mawinan Ékalawya ten kalugra? Wénten mangkin pasaut kadi puniki: santukan ipun éka lawya. Santukan ipun sekadi sekar wantah makelopak siki. Santukan sekar adnyanan ipuné nénten makelopak kalih. Napi nika adnyana makelopak kalih? Wénten bebaosan para wikané, sané mligbagan indik keutaman sekar tunjung sané makelopak kalih. Kocap kelopak kakalih punika pratiwimba geni lan amrta. Api punika menék-menékang. Negeh-negehang. Ngedén-ngedénang. Manes-manesang. Kadi punika pemargin anaké ri kala malajahang awak sakadi Sang Ékalawya ring alasé. Gni punika ten lian sakadi utsaha.
Toya amrta punika tedun saking luhuring langit. Tuun nuun-nuunang. Ngetél di sirahé. Yén toyan amrta punika terus ngetel, sinah belus ubun-ubuné. Tis rasan sirahé. Yén terus buin ngetél, lantas matemu toyan damuhé lawan muncuk api-utsahané. Toya amrta punika kabaos panugran.
Panunggalan utsaha lawan panugran pateh kocap sakadi patemuan muncuk api lawan ketélan damuh, sané ngametuang andus alus. Andus alusé punika sané kabaos kasidhian olih para wikané. Punika kocap suksman sekar tunjung sané makelopak kalih. Sekar punika kocap pralambang kasiddhian. Magenah ring Adnya Cakra.
Ékalawya yukti sakti. Sakéwanten durung molihang amrta. Apin ipuné ngendih murub, durung matemu sareng damuh sané tis hening. Mawinan kasaktian ipuné ical. Panes apin ipuné ngeranayang puun awakne pedidi.
Kasaktian lian kocap lawan kasiddhian. Sakti punika meraga pradhana. Kasiddhian punika panunggalan purusha pradhana. ibm. dharma palguna
Sol Mi Re Do
Unteng daging satua kadi punika: tapa ten palas sareng gegodan. Mawinan yén wénten anak matapa, pastika sampun manggihin gegodan. Kadi sapunika ring satua. Taler kadi punika minab ring idup sadina-dina.
Anaké sané luas matapa patuh kocap kadi anak luas nyagjagin gegodan. Yén seken-seken nglarang tapa, sinah gegodané énggal teka. Yén gegodané palaibin, ento koné madan matapa buung. Yén kalah nglawan gegodan, ento koné madan sol mi ré do utawi kema pocol mai kado. Yén menang, orahanga masari patapané. Ditu lantas polih panugran manut tetujon. Koné dadi masih nunas paimbuh panugran, sakadi bonus. Di satuané liu anak matapa mulih ngaba bidadari. Koné bidadari ento dadi tukang ngalap bunga yén lakar muspa ka merajan. Dadi masih tunden mecik-mecik cokor ri kala kenyel negak masila mepuja nguncarang mantra japa mudra. Kénten caritan anak sané menang ring patapan. Kadi Sang Arjuna sané polih panugran utama marupa panah Pasupati, taler polih panugran tambahan marupa bidadari sané dumun ngoda Ida di alas patapan Idrakilane.
Sakéwanten nénten sami anaké sané matapa polih panugran kakalih punika. Akéhan anaké mangkin matapa kadi gendingan sol mi re do. Daké maan panugran, gegodan dogén sing ada teka. Majalan suwung mulih puyung. Gegaén kutang, pipis telah anggon sesari dini ditu. Anaké kadi puniki baosanga metapa milu-milu tuwung. Luas matapa peteng-peteng ka tongos ané orahanga tenget kéwala apang ada ané nimpalin. Sing bani padidian. Ngorahang nyeh tekén ibané padidi. Negak masila, lima macakupan, mata ngidem, angkihan ngangsur ningeh munyi makrisikan kadén kéné kadén kéto. Énggal-énggal ngaturang "Om, Shanti, Shanti, Shanti, Om" lantas makirig mulih. Neked jumah nuturang ibané nepukin ané aéng-aéng, ningeh munyi ané alus-alus. Saha bukti pesuanga batu uli di kantong bajuné. Batuné ento orahanga paican Betara sané malinggih di tongos tenget totonan. Enggang-enggep sampi mabalih gong anaké ningehang. Sabilang peteng ia ngipi, sabilang semeng ia melutin isin ipian. Makelo-kelo patuhanga ibané teken Sang Arjuna. Nyamané kadéna watek Korawa. Nepukin anak jegeg di marginé kadéna bidadari lakar ngoda ibané. Kadéna panugran tambahan.
Encén patapan ané seken-seken? Encén patapa ané ngaé-ngaé? Sing kena ban ngorahang. Kéwala kena ban ngrasanin. Sekené sing perlu orah-orahang. Sing sekené sing perlu jalanin. Yén seken-seken nawang awakné seken, niscaya lakar paekina tekén gegodan aéng utawi alus. Wiréh tapa ten palas sareng goda. Gegodan sané ngatehang anaké ané matapa lakar menék gunung, utawi lakar nyemplung ka pangkung. IBM. Dharma Palguna
Label
Blog Archive
-
▼
2010
(38)
-
▼
Oktober
(38)
- Ngukir Yéh
- Mala Lan Sudhamala
- Ngrereh Déwa Ulah Buta
- Déwa di déwék
- Mengkeb di Galang
- Sekar makelopak asiki
- Sol Mi Re Do
- Watulumbang
- Sangkaning Guyu
- Sangkaning Guyu
- ngadu aduan
- ngadu aduan
- Layah
- Aksara Mati
- Trena-Windu
- Trena-Windu
- Di Galeng Ngalih Galang
- Di Galeng Ngalih Galang
- Ri pantara nikang rwa mungguha kita
- Pakeh
- CARA GUNUNG
- Senaru Sembah Hulun
- Isin Basang Isin Keneh
- Iccha nispriya sara ning kalengengan yatika pasamu...
- Cecimpedan
- Buron Madiksha
- Buron Madiksha
- Ngabén Rahasia
- Dharma Ririh
- Guna ri Awak
- Tan Paguru
- sastra tan paksara lontar tan patulis
- Bapa Joh Bapa Paek
- Musuh Lan Perang
- Mantra Gelar-Gelur
- Mantra Gelar-Gelur
- Sanggama Rahasya
- Magama Sing
- ▼ Oktober (38)


c: text/html

text:
SANISCARA KELIWON KUNINGAN TAHUN 2016
Pura Taman Pule di Mas-Ubud. Pura Ularan di Takmung-Klungkung. Pura Bukitjati di Gulingan-Kawan Bangli, Pura Dalem Tegehe. Pura Dalem Tahak. Pura Dalem Batuaji. Pura Dalem Tegaljaya-Batubulan. Pura Jenengan Maspahit di Cemenggaon-Sukawati. Pura Dalem Guwang-Sukawati. Pura Sadha Kapal. Pura Sakenan Serangan. Pura Pekendungan Keiri-Tabanan. Pura Pasek Gaduh di Grokgak Gede Tabanan. Pura Dalem Sanding Tampaksiring. Pura Dalem Purnajati Tanjung Puri Tanjung Periuk Jakarta. Pura Dalem Tenggaling di Guliang-Bangli, Mr. Dukuh Tetek Peguyangan-Denpasar, Pura Agung Blambangan di Banyuwangi. Pura Dalem Agung Sri Nararya Kresna Kepakisan Gelgel -Klungkung, Desa Adat Munggu (Mekotekan) Mengwi-Badung. Pura Panti Paksebali-Klungkung (Perang Jempana). Pura Penataran Agung Margowening, Desa Balonggarut, Sidoarjo, Jawa Timur.

robotstxt: allowed

filter: keep


text:
SUPUTRA
OM SWASTYASTU,
*Para mahadyaksa sane kusumayang tityang
*asapunika taler,Para pamiarsa sane wangiang tityang,
Maha suksmaning
idep aturang titian majeng ring Ida Sang Hyang Parama Wisesa, riantukan wantah
sangkaning asung kerta wara nugrahanida, titian prasida masadu ajeng ring ratu,
Ida dane sinareng sami. Rumasa garjita ring manah, prasida sekadi mangkin
matembang wirasa sareng sameton para sisya malarapan antuk Dharma Wacana sakadi
mangkin.
Ring galah
puniki titian pacang ngaturang Dharma Wacana sane memurda “SUPUTRA” .
Pinaka dasar tatimbang murda puniki, duaning kadi mangkin
akeh parilaksana para yowana, para sisya sane magenah ring desa utawi ring kota
parisolahnyane sampun akeh sane lempas ring kasusilaan tur nenten manut ring
sasana dados yowana utawi sisya. Pinaka conto, ritatkala nyanggra wanti warsa
miwah rahina sane tiosan, akeh para yowana sane minum-minuman jantos mamunyah,
sesampune punyah raris ngwetuang biota, gelar-gelur ngantos majagurandareng
tmpalnyane utawi anak siosan. Parilaksana sane asapunika janten pancang
panggihin kabyahparan, dawning punika sampun mawasta lali ring swadharma dados
putra, napi malih kantun dados sisya ring sekolahan. Ngiring ngawit mangkin
eling-elingan ragane, dharma kasuslaane saratang pisan tur telebang gumanti
dados yowana utawi sisya sane kaucap suputra.
Inggih para
pamiarsa sane wangiang titiang, mangda dangan antuk ngresepang indik tetuek
Dharma Wacana sane mamurda SUPUTRA ngiring bawosang artos kruna SUPUTRA.
Kruna SUPUTRA mawit saking kruna
lingga putra tur polih pangater Su. Putra mateges oka utawi
pianak lan pratisentana, Su sane mateges becik, luwih, lan
utama manut einf tata susila, Parilaksana sane kabawos manut ring kaasusilan
punika, laksana sane kadasari antuk karuna(welas asih) makadi pamargin Sang
Garuda sekadi ring sor :
Manut kecaping
sastra Garuda Purana, daweg biang ida Sang Garuda kaon matoh-tohan nglawan dewi
Kadeu, raris dewi Kadeu nitahang Dewi Winata Ngngonang watek nagane. Wiakti
nyabran rahina pakaryan Dewi Winata ngangonang waktek nagane, sane solahnyane
jail turmaning rusit pisan,. Kasuen-suen raris rumasa ring angga kaleson
ngambil pakaryan punika raris kadauhin Sang Garuda mangda prasida ngentosin
ngambilpakaryane punika. Duaning asapunika pituduh biang Sang Garuda, raris
Sang Garuda ngiringang pikayun biang dane.
Sane mangkin
caritayang Sang Garuda sampun ngmargiang pakaryan ngngonang naga punika.
Mrika-riki wyakti pablesat watek nagane gumanti mangda polih tetedan. Sapunika
teller Sang Garuda mrika-mriki nutug pamargin wateking nagane, nenten pisan
ngitungang panes bara ring margine, yan di asapunapine kasarengin antuk angin
nglinus miwah sabeh agung. Kasuen-suen naler Sang Garud marasa kaleson
ngangonang wateking nagane, kala punika raris dane mataken ring sawateking nagane.
“Uduh dewa wateking naa makasami, napi sane patut anggen titian nebus mangda
biang titian puput mamanjak ring biang idewane”. Sumahur raris nagane sami “
Uduh sang Garuda, yan asapunika pakayunan, tunasang titian tirta amerta ring
Ida Sang HYang Wisnu, sesampune polih sane mawasta tirta amerta wus biang
idewane memanjak ring biang tiange.
Sesampune Sang
Garuda uning ring panebusan biang idane raris dane mapamit ring biangnyane,
tumuli malesat ka amabarane tur pacing ngungsi Wisnu loka, pacing tangkil ring
Ida Hyang Wisnu. Maduluran antuk sembah pangbakti : Singgih ratu sesuhunan,
pinih riin aksi sembah pangbaktin titian I katunan, dumadak nenten keni raja
pinulah, langgia putun titian rttangkil ring bukpadan iratu sakadi mangkin.
Sesampun HYang Wisnu ngaksi sembah Sang Garuda raris ida ngandika : “ Uduh dewa
Garuda, apa sane saratang idewa pacing tunas laut uningang, “singgih ratu
sesuhunan titian tangkil ring jeng palungguh iratu wantah mapisarat, pcang
nunas Tirta Amertha anggen nebus reraman titian mangda wusan mamanjak ring Dewi
Kadru” atur sang Garuda.
Risampun Hyang
Wisnu mirage atur Sang Garuda raris ida ngandika : “ Uduh dewa Sang Garuda,
pinunas ceninge lakar isini manira, sakewala cening tusing dadi lempas teken
pituduh ddi palinggihanmanira. Raris dane ngiringang buat sapituduh Ida Hyang
Wisnu. Madasar manah bagia tumuli Sang Garuda nunas tirta Amertha saha mapamit
pacing ngungsi genah para nagane. Tumuli ngawit ring rahina punika biang dane
Sang Garuda wusandados panjak Dewi Kadru antuk utsaha sane kalaksanayang olih
Sang Garuda.
Inggih ratu,
ida dane sareng sami, asapunika I wawu titian ngojar akedik carita Sang garuda.
Ring carita punika, I raga polih ngambil suksmannyane makadi Sang Garuda
dahating tresna ring Biange. Asapunika taler I manusaring kahuripan,
utamannyane para yowana, para sisya mangdane prasida dados yowana lan dados
sisya sane suputra, guru wiswsa, muwah ring Sang Hyang Widhi Wasa Pinaka guru
Swadyaya.
Inggih para
pamiarsa sareng sami, kawrntenan sang guru punika dahat mabuat ring kahuripan,
riantukan wantah sangkaning guru sane prasida ngawetuang para sisya sane wikan
tur pradnyan. Punika awinan iraga mangdane bhakti ring guru, nglaksanayang
piteket-piteketnyane. Para guru nenten surud-surud ngicen paplajahan ring
iraga, duaning asapunika sampunang malaksana, mabawos lan mapikayun sane nenten
patut, sogol utawi iwang ring guru. Prade asapunika janten pisan agung
dosannyane sane panyang katerima manut ring sakadi sstra agama ring pustaka
Sarasamuscaya sloka 234, munggah sakadi :
Hana pva drohaka ring pangjyanya, ring bapabu
kunag, maka karanang kaya, wak, manah, ikang mangkana kramanya, agung papanya’
lewih sakeng papaning bhrunaha, brunaha ngaraning rurur garbha, sangksepanya
atyanta papanika”
Artosnyane :
Yening wenten jadma
sane tempal, alpaca ring guru, marep ring biang lan aji, sane maljalaran antuk
parilaksana babawos, utawi mapineh, jadmane sane maparilaksana asapunika,
dahating agung dosannyane, ngelintangin dosa bhrunaha, bhrunaha ngmademang rare
ring gabhannyane, maka cutetnyane agung dosanipun.
Ring sloka inucap, iraga poling sesuluh mangdane
maparilaksana sane nenten tempal, alpaca ring sang rumaga guru.
Inggih para
dyaksa saha ratu, ida dane sane wangiang titian, asapunika prasida kahatur,
salanturnyane pacing cutetang makadi unteng pbebawosan I wawu sakadi :
1. I
raga dados jadma pamekas yowana utawi sisya mangdane ngmargiang swadharma
sasana nganut inggih, makarma, malajah tur setata nyejerang kapitresnan ring
sakancan mauripe sakadi carita Sang Garuda ring ajeng.
2. Salamin
manusa iriki ring mercapada, mangdane stata eling tur nelebang kasusilan uripe
mangda ngamolihin karahayuan skala-niskala
3. Para
sisya mangdane setata nginutin piteket guru makadi guru rupaka, guru pangajian,
guru wisesa lan guru swadyaya.
Inggih, kadi asapunika prasida titian
nyarengin Dharma Wacaana puniki, dumogi wenten pikenohnyane. Manawita wenten
atur titian sane nenten munggah ring kayun, titian nglungsur agung rena
sinampura. Pinaka pamuput atur, titiang nguncaran parama santhi,
Om, Shantih, Shantih, Shantih, Om.


text:
Matur suksema majeng ring pangenter acara, santukan galahe sane becik puniki
kapica ring pasikian titiange. Bapak lan Ibu guru, sane dahat suksemayang
titiang. Lan para sisya-sisya SMA N 2 Semarapura sane banget tresnasihin
titiang, sadurung titiang matur amatra, pinih riin ngiring sareng-sareng
ngastiti bhakti ring Ida Sang Hyang Widhi Wasa, majalaran antuk nguncarang
panganjali umat.
“Om
Swastyastu”
Mogi-mogi
sangkaning pasuecan lan asung kertha wara nugraha Ida, prasida tityang ngiring
Ida dane sareng sami ngamangguhang karahayuan lan kerahajengan jagat. Ring
genah lan galahe sane becik puniki, lugrayang tityang matur amatra sane mamurda
”Ngrajegang Budaya Bali”.
Kawentenan
pulo Baline pinaka pulo wisata budaya sane sampun kaloktah doh kantos ke dura
Negara. Sampun sami uning tur pawikan, punika sami ngawinang jagat Baline
kaparinama olih para janane "pulau seribu pura, pulau dewata, pulau surga
utawi the last paradise". Napi sane ngawinang pulau Baline kaparinama
asapunika?
Sane ngawinang pulau Baline kaparinama asapunika tur kasenengin olih para
janane boyaja tios, punika santukan keasrian palemahan pulau Baline, katuku
malih antuk seni lan budaya Bali. Mawinan asapunika iraga sareng sami patut
Ngrajegang Budaya Bali. Mangda budaya baline tetep asri, lan lestari.
Silih sinunggil sane kanggen nguratang tur ngewerdiang seni budaya inggih
punika wantah Basa Bali, Tetabuhan lan Tari-Tarian druene sane pinaka tetamian
utawi warisan saking leluhur Bali. Punika ngawinang iraga patut bangga dados
generasi penerus Bali. Pinunas titiang sumangdane budayane nenten rusak tur
punah, ngiring sareng-sareng lestariang budaya Baline.
Ida-dane miwah sameton sami sane banget kusumayang titiang, Kadi asapunika
titiang prasida matur-atur ring galahe sane becik puniki, mogi-mogi wenten
pikonohipun. Ring wesananing atur, banget titiang nglungsur geng rena
pengampura pet wenten atur titiang sane nenten munggah ring arsa. Matur suksma
antuk ring uratian ida-dane sinamian, Pinaka panguntat, puputang titiang antuk
parama santih.
”Om Santih,
Santih, Santih, Om”


text:
1. Ampahé makarana bingung,
Sunday, 2 December 2012
PUPUH GINANTI BALI
1. Ampahé makarana bingung,
6 comments:
Entri Populer
-
Ampurayang Olih: I Wayan Mardiana Ampura meme, ampura bapa,,, Ampurayang titiang,,, Nenten prasida dados pianak sa...
-
PUPUH GINANTI Hukum Padalingsa 8u 8i 8a 8i 8a 8i 1. Ampahé makarana bingun...
-
Sor Singgih Basa Sekadi ketahe ring Bali, ritatkala i raga mawicara sareng anak tiosan, napi malih i raga durung uning sareng anake...
-
PIDARTA BASA BALI Yening kaaksi saking wirasan sastra, karya sastra punika masaih ring karya seni sane medaging keindahan. Pidarta ...
-
Hukum padalingsa Pupuh Sinom SINOM 8a 8i 8a 8i 8i 8u 8a 8i 4u 8a Pupuh...
-
Devinisi singkat Sekar Alit kelompok Sekar Alit, yang biasa disebut tembang macapat , gaguritan atau pupuh , terikat oleh hukum Pad...
-
2. Sesenggakan. Sasenggakan puniki pateh sakadi ibarat, ring bahasa Indonesia. Sasenggakan, linggaipun "Senggak", artinipun &...
-
UGER-UGER AKSARA BALI Aksara suara adalah: AKSARA WIANJANA Penggolongan a...
-
NYURAT AKSARA BALI v Sejarah Aksara Bali Aksara Baline mawit saking India,sane ngranjing ka indonesia ke Bali nyareng...
-
Puisi Bali Anyar Puisi Bali Anyar punika wantah sastra sane kaangge nartaang pabesen, ngangge basa sane bawak nanging dagingne ...


text:
Kasusastran Bali miwah Jawa Kuna manut aab, kaepah dados kalih minakadi :
- Kasusastran Bali Purwa
- Kasusastran Bali Anyar
1. Kasusastran Bali Purwa
Kasusastran Bali Purwa wenten sane mawangun gancaran wenten sane mawangun puisi. Gancaran inggih punika kekawian utawi karangan sane bebas sane nenten kaiket antuk uger-uger. Kasusastran Bali Purwa sane mawangun gancaran minakadi :
- Satua-satua Bali sane kapupulang ring "Kembang Rampe Kasusastran Bali Purwa" sane kapupulang olih I Gusti Ngurah Bagus sareng I Ketut Ginarsa.
- Mahabharata olih Bhagawan Byasa.
- Satua Ni Diah Tantri Olih I Made Pasek.
- Tunjung Mekar olih I Ketut Sukrata.
- Miwah sane lianan.
Puisi ring sajeroning Ksusuastran Bali Purwa kabaos Tembang. Pepalihan tembang manut pepalihan I Gusti Ketut Ranuh minakadi :
- Gegendingan
- Gending Rare upami : juru pencar, jenggot uban, made cenik, mati delod pasih, miwah sane lianan.
- Gending Jejangeran upami : putri ayu, siap sangkur, majejangeran, miwah sane lianan.
- Gending Sangiang upami : puspa panganjali, kukus arum, suaran kembang, miwah sane lianan.
- Tembang Macapat, taler kawastanin sekar alit, tembang alit, utawi tembang sinom pangkur. Tembang macapat akehnyane wenten dasa soroh makadi :
Tembang macapat punika sajeroning kasusastra prasida kaanggen ngwangun geguritan. Geguritan inggih punika kakawian utawi karangan sane kawangun antuk tembang macapat. Upami :
- Pupuh Dangdang Gula.
- Pupuh Sinom.
- Pupuh Durma.
- Pupuh Pangkur.
- Pupuh Mijil.
- Pupuh Semarandana.
- Pupuh Pucung.
- Pupuh Ginada.
- Pupuh Ginanti.
- Pupuh Maskumambang.
- Geguritan Sampik Ingtai, ngangen tembang macapat campuran, olih Ida Ketut Sari.
- Geguritan Jaya Prana, ngangen tembang macapat ginada kewanten, olih I Ketut Putra.
- Geguritan Basur, ngangen tembang ginada kemanten, olih Ki Dalang Tangsub.
- Geguritan Sucita miwah Subudi, ngangen tembang macapat campuran, olih Ida Bagus Ketut Jelantik.
- Geguritan Tamtam, ngangen tembang macapat campuran, olih I Ketut Sangging.
- Miwah sane lianan.
- Kidung utawi Tembang Tengahan utawi Sekar Madia, punika taler marupa kakawian utawi karangan sane kawangun antuk sekar madia makadi kidung Tantri, kidung Sri Tanjung, miwah sane lianan. Kidung punika yening tetesin malih wenten sane marupa :
- Kidung sane ngangge tembang macapat. Basa sane kaanggen marupa basa tengahan sakewanten kawangun antuk tembang macapat makadi :
- Kidung Ranggalawe.
- Kidung Sri Tanjung.
- Kidung Pamancangah Dalem.
- Kidung Amad Muhamad.
- Kidung Kaki Tua, miwah sane lianan.
- Kidung sane nganggen kidung sujati makadi :
- Malat.
- Wargasari.
- Alis-alis Ijo.
- Tantri, miwah sane lianan.
- Kidung sane ngangge tembang macapat. Basa sane kaanggen marupa basa tengahan sakewanten kawangun antuk tembang macapat makadi :
- Kekawin utawi Tembang Gede utawi Sekar Agung utawi Wirama inggih punika kakawian utawi karangan sane kawangun antuk wirama makadi:
- Kekawin Ramayana olih Empu Yogi Swara.
- Kekawin Bharata Yudha olih Empu Sedah miwah Empu Panuluh.
- Kekawin Arjuna Wiwaha olih Empu Kanwa.
- Kekawin Sutasoma olih Empu Tantular.
- Kekawin Siwaratri Kalpa olih Empu Tanakung.
- Kekawin Semarandhana olih Empu Darmaja.
- Kekawin Gatotkaca Sraya olih Empu Panuluh.
- Kekawin Writtasancaya olih Empu Tanakung.
- Kekawin Negarakethagama olih Empu Prapanca.
- Kekawin Kresnayana olih Empu Triguna, miwah sane lianan.
Kaketus saking : * Buku Kumuda Sari II


text:
Di Banjar Carik, desa Gunung Sari ada anak sugih madan Pan Bonggan. Ia mapisaga ngajak anak lacur madan Pan Bagia. Pan Bonggan tusing pesan bisa menyama braya. Tusing taen masilihang barang-barangnyane.
Apabuin makidihang lakar nulungin anak tiwas wiadin anak kasengsaran dong suba joh. Dikuda kenkene pesu jailne, tur nyadcad timpal duweg pesan. Apa buin tekening anak tuara. Buina ia stata iri, gedeg ningalin anak mapanganggo bungah. Dadine tusing ada anake makekasihan ngajak Pan Bonggan.
Nanging mabinaan pesan teken Pan Bagia. Ia bisa pesan matilesang awak, sawireh tau tekening awak tiwas tusing ngelah apa.
Buina ia polos, tur demen malajahang awak. Mamunyi sada alus, tingkahe setata kasor. Ia anteng tur demen mapitulung tekening anak len. Ia bisa pesan manyama braya, bisa ngulanin keneh timpal. Ento kranane liu anake demen teken ia. Tur ia liua ngelah timpal miwah nyama braya.
Sadina-dina gaginan Pan Bagiane ngalih saang ka tengah alase. Keto masi ngalih jukut muah umbi-umbian. Man lebihan bedik purupanga baas ka peken anggona ngidupang kaluwarganyane. Cutetne idupne asambekan.
Sedek dina anu nuju Kajeng Kliwon, luas Pan Bagia ka tengah alase ngalih saang lan jukut-jukutan. Sedeng kelangen ia mikpik jukut disisin pangkunge saget ada sabda nrawang uli baduur. Kene sabdane ento : "Ih ! Pan Bagia ngalih apa ditu ? Dingehang sabdane manirane". Pan Bagia lantas matur; sambilanga ngetor baan jejehne.
"Ratu Betara ! tiang deriki ngrereh saang miwah jangan. Sawireh katunan tiange kadi mangkin, yan tan sapunika tiang ngabetang dewek tan urungan titiang padem tan paneda".
"Nah !yang Pan Bagia enyak ngidepang pangandikan manirane pedas cai bakal bagia. Nah ditu di bongkol kayune gede totonan ada guci matekep, jemak ento aba mulih !. Teked jumah dadi suba ungkab".
Diastu ia maan emas muah pipis slaka liu, nanging ia tetep plapan nganggo kasugihanne ento. Tusing ja anggona maseneng-senengdogen, nanging sisan anggona ngidupang kaluwarganne, ada masih anggona kamulan madagang. Uli dugase ento lantas idup Pan Bagiane, saja bagia. Makleo-kelo kanti suba ia ngelah, nuutin anake buka jani.
Sawireh keto kehanan Pan Bagiane, Pan Bonggan lantas matakon tekening Pan Bagia unduke ngelah buka keto. Ditu lantas Pan Bagia ngorahang teken Pan Bonggan undukne ada sabda uli baduur di langite, ngonkon nyemak guci di batan kayune gede. Ditengah gucine ento liu misi pipis slaka. Mara keto satuane Pan Tiwas jeg ngencolang Pan Bonggan mulihne nyemak bajunne ane buuk-buuk tur ane uek. Prajani ia nyaru-nyaru dadi anak tiwas, nuutang saparisolah Pan Bagiane. Disubane keto, buin maninne ngedas lamah, kema ua ka tengah alase ngalih saang. Disubane keto jeg ada sabda nrawang dingeha uli ba duwur.
"Ih ! Pan Bonggan kema jani beneng kaja, ditu beten kayune gede ada guci, jemak ento aba mulih".
Mara keto dingeha teken Pan Bonggan, kendel pesan kenehne, lantas jeg majalan ia beneng kaja di tengah alase. Sawireh alase kalangkung bet, ditu lantas ia paling, tusing tepukina tongos gucine ento. Baan kaliwat jejehne lantas ia ngangsehang malaib panti-kaplug. Tan pasangkan maglebug ia ulung di abinge, engsut di tengah ketkete. Ditu ia mara inget tekening deweke suba babak belur. Makucah-kucah pesu getih, nganti suba semengan mara ia nepukin lelubukan nuju ka sisin alase.
Ento lantas tuuta mulih. Pajalanne suba srandang-srendeng buka anak punyah. Ditu ia ngeling tan duga baane naanang sakit. Teken jumahne lantas ngojog ka tengah metenne pules tur nandang sakit.
Makelo tusing bani pesu, baan lek teken unduke buka keto. Diastu ia ngengkebang untukne buka keto, sakewala masih liu krama banjare nawang undukne. Buka sinonggane, tusing dadi baan nekepin andus. Sinah anake nawang unduke buka keto.
Dadi Pan Bonggan salawasne kaucap, jatma demit jail teken anak tiwas, anak sengsara. Keto ketuturan anak mabudi loba.
Pan Bagia Teken Pan Bonggan olih Sabda Sastra Bali, Denpasar. 2009


text:
Kacrita ada bendega madan Narajana. Ia nongos di pesisi kelod. Sadina-dina Narajana ngalih be di pasih. Narajana negakin jukung sambilanga mamancing. Di kenkene ia masih makena jala. Tibanan suba Narajana nyalanang geginane ento.
Jani Narajana merasa sebet. Sawireh uli semengan pancinge tonden ada ngamahin. Kanti tengai Narajana tusing maan be angan aukud. Basangne marasa seduk. Awakne marasa panes. Peluhne nyrekcek sawireh panese ngentak.
Narajana ngliwat ka tengah pasihe. Ditu ia nepukin parangan gede. Pesu kenehne bakal mareren. Mawinan ia tuun, laut ngagah bekel. Ungkusan bekelne misi sangu asambekan. Tipat galeng duang bungkul. Pesan lindung akaputan. Sambel isen macakcak misi uyah kusamba atemelosan.
Suud madaar Narajana masayuban di beten kayune. Makelo ia mailih-ilih. Laut teka angine ngasirsir. Lega kenehne muponin dayuh. Mara Narajana matolihan kangin, saget tepukina ada belibis putih. Ditu ia iju ngejuk kedise baan jala.
Narajana tengkejut ningeh kedise mamunyi jlama, " Bapa ! Bapa ! Eda tiang tampaha, Bapa !, Yening Bapa olas nuduk tiang, bakal tulungin tiang Bapa ngalih be ."
Narajana nuutin munyin kedise. Sawireh tumben ada kedis Belibis Putih bisa mamunyi jalma. Belibise ngorahang dewekne nawang tongos bene mapunduh. Laut matujuhin Narajana ka tongose ento. Mawinan Narajana liu pesan maan be gede-gede tur mokoh-mokoh. Sasubane sanja belibise abana mulih. Laut gaenanga bada di sisin balene.
Narajana sayang pesan teken belibise. Sesai baanga dedaaran buka ane daara padidi. Mawinan belibise demen pesan atinne. Kasayangang baan Narajana buka nyayangang pianak.
I Belibis Putih
ningeh orta uli kedis goak. Kone di gook lelipine ada emas-emasan liu pesan. Emas-emasan ento pejanga teken malinge dugase malu. Jani malinge suba mati. Ditu I Belibis Putih
ngorahin Narajana
apang ngalih emas-emasan ento. " Bapa ! Kema Bapa ka pasisi kelod. Tingalin kayune gede ane misi gook lelipi." Yening suba tepuk lantas seebin gooke. Yening ada emas dadi Bapa nuduk. Sawireh malinge ane ngejang emase suba mati. Ia maan emas-emasan majalaran tan patut.
Narajana gegison ka pasisi. Saget tepukina ada kayu gede misi gook dalem pesan. Makelo ia tusing bani macelep. Sawireh takut gutil lelipi. Mara tepukina ada bikul di bungasne, mara Narajana bani nyelepin. Bengong kenehne ngatinang emas-emasane liu pesan. Laut abana mulih.
I Belibis Putih buin ningeh pasadok uli cicing gudig. Kone di paciringane liu arta brana matanem. Arta branane ento engkebange baan malinge dugase pidan. Jani malinge suba kone mati. Ditu I Belibis Putih buin ngorahin Narajana apang ngalih arta brana ento.
Kanti liu Narajana ngelah emas-emasan muah arta brana. Makejang ulihan patuduh I Belibis Putih. Tonden ada abulan ngubuh I Belibis Putih saget suba dadi anak sugih. Mawinan ia sayang pesan teken I Belibis Putih.
Jani Prabu Boja sedekan sungsut. Sawireh tusing nyidayang mutusang wicara. Ada pandita ajaka duang diri. Maka dadua sedekan merebut rabi. Ane istri tusing nyidayang ngelingin rabinne. Encen ane sujati, encen ane siluman. Ditu I Belibis Putih ngorahin Narajana apanga ka puri. Ngaturang pamutus wicara sakaning nungkalik. ento mawinan Narajana lantas ka puri. Tur makusara bakal nyidaang mutusang wicara.
Sasubane Sang Prabu nauhang pangandika, lantas Narajana matur teken panditane maka kalih. " Inggih, Ratu Pandita ! Puniki wenten caratan tanah asiki. Durusang Ratu ngranjing ! Sapasira sane nyidaang ngaranjing, punika sane patut nuenang rabine."
Mara keto aturne Narajana, prajani Panditane ane sujati kalenger. Ragan idane enyem leteg, praraine kembang lemlem buka enggal bakal seda. Sawireh karasa ring kayun tusing nyidaang bakal ngaranjing.
Sakewala Pandita ane siluman ledang pesan. Prajani egar kayun idane. Buka tusing ada nandingin. Sawireh aluh pesan antuk ida ngayunin. Lantas tusing dadi tambakin di nujune nyelepin caratane.
Sasubane di tengah, Narajana lantas nyemak caratane. Laut kasengsengin tur katunjel di apine gede. Kanti caratane belah tur Pandita ane siluman seda puun sengeh. Mawinan ledang pesan kayun Ida Sang Prabu.
Sawireh suba nyidaang mutusang wicara, lantas Narajana kadadosang Mantri Agung. Tur setata ngiringang pamargin Ida Sang Prabu. Di nujune mutusang wicara ane keweh-keweh, Narajana setata ngidih itungan teken I Belibis Putih.
Kaambil saking " Jaran Pondongan " Kamijilang olih Sabha Sastra Bali, Denpasar 2009


text:
Keatur ring semeton titiang sarang sami,
Mangde keajegan antuk simakrama gotra, Titiang sekeluarga mengundang semeton sinamian jagi ngelanturang acara reuini sani Astungkara jagi kemargiang antuk :
Rahina/ tgl : Sabtu, 31 Maret 2012
Genah : Hard Rock Hotel, Denpasar
Kelambi : istri ngengen kelambi abang, lanang ngangen kelambi petak
Titiang antos kerauhan semeton sami ring acara punika. Ten wenten semeton sami nenten seru ;)
Yen ning wenten sane jagi takenang hubungi manten nomor telepon titiang.
Matur Suksma
Om Santhi Santhi Shanti,
Ni Made Ayu Linggayani Pasek


text:
Jumat, Juni 08, 2012
Hari Aksara Internasional
Om Swastiastu,
Bapak Kepala Sekolah sane wangiang titiang.
Para Guru lan Para Siswa sami sane kusumayang lan tresnasihin titing.
Ngiring ngaturang suksmaning manah ring Ida Parama Wisesa, santukan antuk kertha wara nugraha Ida, irage sareng sami prasida kacunduk ring galahe mangkin. Suksma antuk galah sane sampun kapaica antuk titiang minakada panitia ring paindikane ring Hari Aksara Internasional pinanggal 8 September puniki.
Bapak Kepala Sekolah sane wangiang titiang.
Para Guru lan Para Siswa sami sane kusumayang lan tresnasihin titing.
Ngiring ngaturang suksmaning manah ring Ida Parama Wisesa, santukan antuk kertha wara nugraha Ida, irage sareng sami prasida kacunduk ring galahe mangkin. Suksma antuk galah sane sampun kapaica antuk titiang minakada panitia ring paindikane ring Hari Aksara Internasional pinanggal 8 September puniki.
Kaposting olih bliyanbelog ring 10:31 AM 1 komentar Link
Kamis, Januari 12, 2012
Basa Bali Patut Lestariang Muah Werdiang
Majeng ring penganter acara titiang mantur suksema antuk galahe sane kapaica ring titiang. Sadurung titiang nguningayang atur, pinih riin titiang ngaturang pangastungkara,
Om Swastiastu!
Bapak Kepala Sekolah sane wangiang titiang, para guru sinamian, Para Dewan juri, muah para semeton, sisia ring SMP III puniki sane sutresnain titiang.
Inggih para semeton sinamian. Ngiring mangkin sareng sami mulat sarira, nyingak nyliksikin raga soang-soang. Sampun ke para semeton sinamian sutindih ring basa Bali druene?
Om Swastiastu!
Bapak Kepala Sekolah sane wangiang titiang, para guru sinamian, Para Dewan juri, muah para semeton, sisia ring SMP III puniki sane sutresnain titiang.
Inggih para semeton sinamian. Ngiring mangkin sareng sami mulat sarira, nyingak nyliksikin raga soang-soang. Sampun ke para semeton sinamian sutindih ring basa Bali druene?
Kaposting olih bliyanbelog ring 11:15 AM 1 komentar Link
Selasa, Oktober 11, 2011
Swadharmaning Yowana
Para juri sane wangiang titiang
Taler sameton lanang istri sane tresna sihin titiang
Garjita dahat manah titiang saantukan sangkaning sih Ida Sang Hyang Widhi Wasa, titiang prasida mapupul masaduajeng ring ida dane sinamian saha polih galah maatur-atur samatra rahinane puniki pacang ngamiletin pamargin Dharma Wacana mapaiketan ring Hari Sumpah Pemuda sane mangkin. Mogi-mogi pamargi asapuniki sayan nglimbak kawentenannyane wastu sida ngawetuang jagat Baline Ajeg. Sadurung nglantur lugrayang titiang ngastiti ring Ida Hyang Widhi Wasa antuk ngaturang pangastungkara panganjali umat.
“Om Swastiastu”
Ida dane sareng sami sane wangiang titiang utamanyane pisan para Yowana sane banget tresnain titiang, ring galah sane becik puniki atur Dharma Wacana titiang sane mamurda “Swadharmaning yowana sane pacang ngajegang budaya bali antuk maparilaksana nganutin sesana”.
Taler sameton lanang istri sane tresna sihin titiang
Garjita dahat manah titiang saantukan sangkaning sih Ida Sang Hyang Widhi Wasa, titiang prasida mapupul masaduajeng ring ida dane sinamian saha polih galah maatur-atur samatra rahinane puniki pacang ngamiletin pamargin Dharma Wacana mapaiketan ring Hari Sumpah Pemuda sane mangkin. Mogi-mogi pamargi asapuniki sayan nglimbak kawentenannyane wastu sida ngawetuang jagat Baline Ajeg. Sadurung nglantur lugrayang titiang ngastiti ring Ida Hyang Widhi Wasa antuk ngaturang pangastungkara panganjali umat.
“Om Swastiastu”
Ida dane sareng sami sane wangiang titiang utamanyane pisan para Yowana sane banget tresnain titiang, ring galah sane becik puniki atur Dharma Wacana titiang sane mamurda “Swadharmaning yowana sane pacang ngajegang budaya bali antuk maparilaksana nganutin sesana”.
Kaposting olih bliyanbelog ring 8:32 AM 0 komentar Link
Kamis, Juli 21, 2011
Basa Bali Mangde Ajeg
Om Swastiastu
Inggih ida dane sareng sami, utamanipun :
Ibu guru sane dahat wangiang titiang
Punika taler para semeton pamilet sane tresna sihin titiang
Sedurung titiang nglantur matur, Ngiring sareng sami ngaturang suksemaning manah pamekas majeng ring Ida Sang Hyang Widhi Wasa, melarapan antuk pasuecan ida, iraga sareng sami prasida mapupul iriki, manggihin karahayuan sekadi mangkin.
Ibu guru sane dahat wangiang titiang
Ring galahe sane becik puniki, lugrayang titiang matur samatra nganinin indik “Ngiring Rajegang Basa Bali Druene”.
Inggih ida dane sareng sami, utamanipun :
Ibu guru sane dahat wangiang titiang
Punika taler para semeton pamilet sane tresna sihin titiang
Sedurung titiang nglantur matur, Ngiring sareng sami ngaturang suksemaning manah pamekas majeng ring Ida Sang Hyang Widhi Wasa, melarapan antuk pasuecan ida, iraga sareng sami prasida mapupul iriki, manggihin karahayuan sekadi mangkin.
Ibu guru sane dahat wangiang titiang
Ring galahe sane becik puniki, lugrayang titiang matur samatra nganinin indik “Ngiring Rajegang Basa Bali Druene”.
Kaposting olih bliyanbelog ring 12:36 PM 3 komentar Link
Minggu, Mei 29, 2011
Wiweka Anggen Jalaran Ngruruh Kajagadhitan
Om Swastiastu,
Inggih ida dane sareng sami pamekas ring panureksa sane dahat kusumayang titiang, para pamilet lomba pidarta Basa Bali sawewidangan kota Gianyar, saha para sisya, utawi para yowana sane prasida nyarengin pamargin pacentokan ring tepengan mangkin sane banget tresna sihin titiang. Sadurung titiang nglanturang matur amatra, pinih riin ngiring sareng-sareng ngastiti bakti ring IDA SANG HYANG WIDHI WASA, mogi-mogi sangkaning sih pasuecan lan asung kerta waranugrahan ida prasida titiang ngiring ida dane sareng sami gumanti satata ngamanggehang karahayuan, karahajengan, tur titiang prasida taler ngamolihang sidaning don.
Ring tepenganne utawi galah sane becik puniki, ritatkala nyarengin lomba pidarta Basa Bali puniki, lugrayang titiang matur amatra, marupa pidarta sane mamurda “Wiweka Matetimbang Becik Lan Patut Ngruruh Kajagadhitan”.
Inggih ida dane sareng sami pamekas ring panureksa sane dahat kusumayang titiang, para pamilet lomba pidarta Basa Bali sawewidangan kota Gianyar, saha para sisya, utawi para yowana sane prasida nyarengin pamargin pacentokan ring tepengan mangkin sane banget tresna sihin titiang. Sadurung titiang nglanturang matur amatra, pinih riin ngiring sareng-sareng ngastiti bakti ring IDA SANG HYANG WIDHI WASA, mogi-mogi sangkaning sih pasuecan lan asung kerta waranugrahan ida prasida titiang ngiring ida dane sareng sami gumanti satata ngamanggehang karahayuan, karahajengan, tur titiang prasida taler ngamolihang sidaning don.
Ring tepenganne utawi galah sane becik puniki, ritatkala nyarengin lomba pidarta Basa Bali puniki, lugrayang titiang matur amatra, marupa pidarta sane mamurda “Wiweka Matetimbang Becik Lan Patut Ngruruh Kajagadhitan”.
Kaposting olih bliyanbelog ring 4:02 PM 0 komentar Link
Senin, Mei 02, 2011
Pangeret Indria Sajeroning Kahuripan
OM SWASTIASTU
Ainggih aratu ida dane bapak taler ibu guru sane wangiang titiang, para sameton titiang ring SMA N 1 Gianyar sane tresna sihin titiang. Angayu bagia pisan manah titiang ngantenang aratu ida dane sinamian mapupul iriki. indike puniki nenten tios wantah Asung Kerta Wara Nugraha Ida Sang Hyang Parama Wisesa sane sampun ngicen iraga karahajengan miwah karahayuan. Ri sajeroning parikrama dharma wecana puniki, titiang pacang ngambil bantang indik “Pangeret Indria Sajeroning Kahuripan”
Ratu ida dane sinamian, iraga dados jatma punika wantah sangkaning pasuecan Sang Hyag Widhi. Manusa kaicen Tri Pramana marupa bayu, sabda miwah idep. Tios ring buron sane wantah madue Dwi Pramana marupa bayu miwah sabda lan entik-entikan sane wantah madue Eka Pramana marupa bayu. Idep sane wantah kadruenang olih I manusa puniki sane ngranayang ipun mrasidayang mapikayun. Wenten makakalih kebiasaan mapikayun, inggih punika sane manut ring agama miwah sane tan manut ring agama. Ritatkala iraga numadi ring jagate puniki, iraga kasarengin olih Sang Hyang Rawu, Sang Hyang Ketu miwah Sang Suratma. Rawu artin ipun peteng. Sang Hyang Rawu magenah ring Angga Sarira kiwa makadi tangan kiwa, cokor kiwa, panyingakan kiwa miwah sane tiosan. Sang Hyang Rawu setata ngajahin sane nenten becik, tios ring Sang Hyang Ketu. Ketu artin ipun galang. Ida pastika pacang ngajahin sekancan pakaryan sane becik. Ida nyuryanin pajalan I manusane mangda ngamolihang karahayuan. Punika mawinan Sang Hyang Ketu magenah ring Angga sane tengen, sekadi tangan tengen, cokor tengen, panyingakan tengen, karna tengen miwah sane tiosan. Mangkin sami sampun kaserahang ring paukudan I manusane. Iraga dados milih sane encen pacang kalaksanayang, sane kaon napi sane becik?
Ainggih aratu ida dane bapak taler ibu guru sane wangiang titiang, para sameton titiang ring SMA N 1 Gianyar sane tresna sihin titiang. Angayu bagia pisan manah titiang ngantenang aratu ida dane sinamian mapupul iriki. indike puniki nenten tios wantah Asung Kerta Wara Nugraha Ida Sang Hyang Parama Wisesa sane sampun ngicen iraga karahajengan miwah karahayuan. Ri sajeroning parikrama dharma wecana puniki, titiang pacang ngambil bantang indik “Pangeret Indria Sajeroning Kahuripan”
Ratu ida dane sinamian, iraga dados jatma punika wantah sangkaning pasuecan Sang Hyag Widhi. Manusa kaicen Tri Pramana marupa bayu, sabda miwah idep. Tios ring buron sane wantah madue Dwi Pramana marupa bayu miwah sabda lan entik-entikan sane wantah madue Eka Pramana marupa bayu. Idep sane wantah kadruenang olih I manusa puniki sane ngranayang ipun mrasidayang mapikayun. Wenten makakalih kebiasaan mapikayun, inggih punika sane manut ring agama miwah sane tan manut ring agama. Ritatkala iraga numadi ring jagate puniki, iraga kasarengin olih Sang Hyang Rawu, Sang Hyang Ketu miwah Sang Suratma. Rawu artin ipun peteng. Sang Hyang Rawu magenah ring Angga Sarira kiwa makadi tangan kiwa, cokor kiwa, panyingakan kiwa miwah sane tiosan. Sang Hyang Rawu setata ngajahin sane nenten becik, tios ring Sang Hyang Ketu. Ketu artin ipun galang. Ida pastika pacang ngajahin sekancan pakaryan sane becik. Ida nyuryanin pajalan I manusane mangda ngamolihang karahayuan. Punika mawinan Sang Hyang Ketu magenah ring Angga sane tengen, sekadi tangan tengen, cokor tengen, panyingakan tengen, karna tengen miwah sane tiosan. Mangkin sami sampun kaserahang ring paukudan I manusane. Iraga dados milih sane encen pacang kalaksanayang, sane kaon napi sane becik?
Kaposting olih bliyanbelog ring 1:14 PM 0 komentar Link
Jumat, Februari 18, 2011
Pidarta Bali Piodalan Saraswati
“Om Swastiastu”
Bapak Kepala Sekolah sane wangiang titiang.
Para Guru-guru sane wangiang titiang.
Lan Stap Pegawe miwah Para Siswa sami sane kusumayang lan tresnasihin titing.
Sakaning sih pasuecan lan asung kerta waranugraha Ida, prasida titiang ngiring ida dane sareng mamangguhan karahayuan. Ring genahe sane becik punuki, ritatkala nyarengin pacentokan pidarta Basa Baline, lugrayang titiang matur amatra sane mamurda “Piodalan Saraswati”.
Bapak Kepala Sekolah sane wangiang titiang.
Para Guru-guru sane wangiang titiang.
Lan Stap Pegawe miwah Para Siswa sami sane kusumayang lan tresnasihin titing.
Sakaning sih pasuecan lan asung kerta waranugraha Ida, prasida titiang ngiring ida dane sareng mamangguhan karahayuan. Ring genahe sane becik punuki, ritatkala nyarengin pacentokan pidarta Basa Baline, lugrayang titiang matur amatra sane mamurda “Piodalan Saraswati”.
Kaposting olih bliyanbelog ring 3:36 PM 0 komentar Link
Selasa, Januari 25, 2011
Basa Baline Patut Lestariang
Majeng ring pangeter acara titiang matur suksma antuk galahe sane kapaica ring titiang. Sadurung titiang nguningayang atur, pinih riin titiang ngaturang pangastungkara.
Om Suastiastu
Bapak kepala sekolah sane singgihan titiang
Bapak/Ibu guru lan staf tata usaha sane wangiang titiang
Lan para siswa sane teresnain titiang
Manawita para ida dane sameton titiang sampun uning pulo Bali puniki kadadosan "Pusat daerah tujuan wisata Indonesia bagian timur" olih Pamerintah Republik Indonesia. Punika boya ja simpang, saantukan kabecikan miwah kaasrian pulo Baline sampun kaloktah jantos ka dura Negara. Punika mawinan pulo Baline taler kawastanin pulo Dewata.
Om Suastiastu
Bapak kepala sekolah sane singgihan titiang
Bapak/Ibu guru lan staf tata usaha sane wangiang titiang
Lan para siswa sane teresnain titiang
Manawita para ida dane sameton titiang sampun uning pulo Bali puniki kadadosan "Pusat daerah tujuan wisata Indonesia bagian timur" olih Pamerintah Republik Indonesia. Punika boya ja simpang, saantukan kabecikan miwah kaasrian pulo Baline sampun kaloktah jantos ka dura Negara. Punika mawinan pulo Baline taler kawastanin pulo Dewata.
Kaposting olih bliyanbelog ring 1:41 PM 3 komentar Link
Jumat, Desember 24, 2010
Bahasa Bali Pinaka Jalaran Ngajegang Bali
Om Swastyastu,
“Buk, canang yang ini berapa satu?” minab punika bebaosan sane ketah lumrah iraga pireng ring tepengan aab kadi mangkine. Napi mawinan sapunika? Minab iraga sane nruenang kimud ngangge, inggih punika basa bali sane ring aab kadi mangkin sayan sue sayan ngidikang anak sane ngangge mabebaosan utawi berkomunikasi. Tios kadi kahanan ring dumun daweg basa bali kantun pinaka basa utama ring bebaosan utawi komunikasi. Yening mangkin wenten anak matumbasan kadi wau ngangge basa bali ”buk canang sane niki aji kuda asiki?” pastika sampun lian antuk iraga mirengang, wenten manah sane nuldul tatkala mireng anak mabaos kadi punika, santukan basa bali punika dahat luih manut ring tata titi basanyane taler madue pangargan sane mautama ring sajeroning angge mabebaosan.
Ring tanah bali puniki raga embas pinaka pabesen saking Ida Hyang Parama Kawi majalaran iraga manumadi dados jadma bali, jagi ngangganin utawi miara tetamian saking leluhur iraga. Nenten sios marupa warisan budaya pamekas basa kalih sastra kawi bali druene, sane dahat kasumbung luwih ring jagate. Punika awanan sapunapi antuk ngwerdiang kalih nglimbakang basa Bali iraga sareng sami, pamekas para anom-anome mangda ngawit mangkin sayan seneng malajahin utawi nelebin basa bali. Basa bali sane kasub ring jagate, pinaka basa daerah sane madue pangempon dahating akeh ring nusantara puniki.
“Buk, canang yang ini berapa satu?” minab punika bebaosan sane ketah lumrah iraga pireng ring tepengan aab kadi mangkine. Napi mawinan sapunika? Minab iraga sane nruenang kimud ngangge, inggih punika basa bali sane ring aab kadi mangkin sayan sue sayan ngidikang anak sane ngangge mabebaosan utawi berkomunikasi. Tios kadi kahanan ring dumun daweg basa bali kantun pinaka basa utama ring bebaosan utawi komunikasi. Yening mangkin wenten anak matumbasan kadi wau ngangge basa bali ”buk canang sane niki aji kuda asiki?” pastika sampun lian antuk iraga mirengang, wenten manah sane nuldul tatkala mireng anak mabaos kadi punika, santukan basa bali punika dahat luih manut ring tata titi basanyane taler madue pangargan sane mautama ring sajeroning angge mabebaosan.
Ring tanah bali puniki raga embas pinaka pabesen saking Ida Hyang Parama Kawi majalaran iraga manumadi dados jadma bali, jagi ngangganin utawi miara tetamian saking leluhur iraga. Nenten sios marupa warisan budaya pamekas basa kalih sastra kawi bali druene, sane dahat kasumbung luwih ring jagate. Punika awanan sapunapi antuk ngwerdiang kalih nglimbakang basa Bali iraga sareng sami, pamekas para anom-anome mangda ngawit mangkin sayan seneng malajahin utawi nelebin basa bali. Basa bali sane kasub ring jagate, pinaka basa daerah sane madue pangempon dahating akeh ring nusantara puniki.
Kaposting olih bliyanbelog ring 12:29 PM 1 komentar Link
Senin, Desember 20, 2010
Ngrajegang Kasusilan
"Om Swastiastu"
Bapak Kepala Sekolah sane wangiang titiang.
Bapak lan Ibu Guru sane baktinin titiang.
Miwah Para Sisia sami sane kusumayang lan tresnasihin titing.
Angayubagia pisan titiang polih ngemiletin pacentokan mapidato puniki. Titiang uning ring padewekan belog, jugul apunggung, tur pangkah milu-milu tuung. Meled manah titang sareng ngrameang Wali Warsa sekolah.
Para semeton sinamian, pakrimikan para penglingsire, muah surat kabare mungguing kawentenan I raga, para truna trunine sampun keni pinungkan kemerosotan moral, wastanin titiang ngandap-ngesorang kasusilaan. Wiakti makeh pracihnan ipun, umpami: kaping siki, para gurune pakrengkeng pakrimik, ngandikayang hasil evaluasi para sisiane mangkin makeh sane ring sor patakon, tur kocap tan prasida urukang. Jengah manah titiang miragiang indike puniki. Praciri kaping kalih, makeh para trunane oneng mapunyah-punyahan, katagihan tuak arak, miwah miras sane tiosan. Yening sampun punyah, napi malih sampun keni narkoba, narkotik obat berbahaya punika.
Bapak Kepala Sekolah sane wangiang titiang.
Bapak lan Ibu Guru sane baktinin titiang.
Miwah Para Sisia sami sane kusumayang lan tresnasihin titing.
Angayubagia pisan titiang polih ngemiletin pacentokan mapidato puniki. Titiang uning ring padewekan belog, jugul apunggung, tur pangkah milu-milu tuung. Meled manah titang sareng ngrameang Wali Warsa sekolah.
Para semeton sinamian, pakrimikan para penglingsire, muah surat kabare mungguing kawentenan I raga, para truna trunine sampun keni pinungkan kemerosotan moral, wastanin titiang ngandap-ngesorang kasusilaan. Wiakti makeh pracihnan ipun, umpami: kaping siki, para gurune pakrengkeng pakrimik, ngandikayang hasil evaluasi para sisiane mangkin makeh sane ring sor patakon, tur kocap tan prasida urukang. Jengah manah titiang miragiang indike puniki. Praciri kaping kalih, makeh para trunane oneng mapunyah-punyahan, katagihan tuak arak, miwah miras sane tiosan. Yening sampun punyah, napi malih sampun keni narkoba, narkotik obat berbahaya punika.
Kaposting olih bliyanbelog ring 3:40 PM 0 komentar Link
Rabu, November 03, 2010
Kasuksman Matatah
Om Swastiastu,
Ida dane sareng sami, midartayang indik Upacara Matatah wiadin Mapandes, kawiaktian ipun sampun ketah kemargian ring Desa Pakraman olih Krama Hindune ring Bali, nika mahawinan titiang nenten malih ngaturang eedan upacara matatah manut Desa Mawacara. Kemaon sane pisarat aturang titiang wantah Kasukseman utawi pikenoh matatah sane mabuat pisan keangge nuntun utawi nitenin kahuripan puniki risajeroning mitetin pikayun sane boya-boya utawi nenten becik, nuju sane rahayu miwah kasubagyan.
Punika awinan pisarat manah titiang pacang nyobyahang tatuwek upacara matatah puniki sepisan kaangge melajahang angga sumangdene prasida karesepang tur kacihnayang ri sajeroning Budhi Pekerti, boya ja wantah sewates upacara kemaon, nanging nglantur maparisolah sane patut manut kecaping Agama.
Ida dane sareng sami, midartayang indik Upacara Matatah wiadin Mapandes, kawiaktian ipun sampun ketah kemargian ring Desa Pakraman olih Krama Hindune ring Bali, nika mahawinan titiang nenten malih ngaturang eedan upacara matatah manut Desa Mawacara. Kemaon sane pisarat aturang titiang wantah Kasukseman utawi pikenoh matatah sane mabuat pisan keangge nuntun utawi nitenin kahuripan puniki risajeroning mitetin pikayun sane boya-boya utawi nenten becik, nuju sane rahayu miwah kasubagyan.
Punika awinan pisarat manah titiang pacang nyobyahang tatuwek upacara matatah puniki sepisan kaangge melajahang angga sumangdene prasida karesepang tur kacihnayang ri sajeroning Budhi Pekerti, boya ja wantah sewates upacara kemaon, nanging nglantur maparisolah sane patut manut kecaping Agama.
Kaposting olih bliyanbelog ring 5:14 PM 0 komentar Link
Jumat, Oktober 01, 2010
Pamargin Piodalan Saraswati
"Om Suastiastu"
Inggih para pamedek sane banget baktinin titiang, manawi ida dane sampun uning napi mawinan i rage sareng sami nyakupang tangan ring rahina sane mangkin. I raga dados umat magama Hindu patut mangabakti ring Ida Sang Hyang Widhi Wasa masrana antuk aturan saha nyakupang tangan kadasarin antuk manah sici nirmala ri kala nyanggra piodalan Ida, minakadi piodalan Sang Hyang Saraswati, sane nyihnayang tedunnya Sang Hyang Aji, lambang kaweruhan.
Yening inargamayang titiang Sang Hyang Widhi pateh ring Betara Surya sane maduwe sinar, sinar punika sane marupa lambang Sang Hyang Saraswati nyinarin jagate makasami, mangdenne prasida ngamolihang kalanduhan miwah karahayon. Sapunika taler kaweruhane punika marupa sinar ring i manusa mangdene uning ngunadikayang sane patut kalawan tan patut. I raga patut sareng sami mangayu bagia majeng ring Ida Sang Hyang Saraswati, saantukan Ida sane ngicenin karahayuan, kawicaksanaan, kawibawaan miwah sakancan kaweruhane sane katiba ring i manusa malantaran antuk sastra.
Inggih para pamedek sane banget baktinin titiang, manawi ida dane sampun uning napi mawinan i rage sareng sami nyakupang tangan ring rahina sane mangkin. I raga dados umat magama Hindu patut mangabakti ring Ida Sang Hyang Widhi Wasa masrana antuk aturan saha nyakupang tangan kadasarin antuk manah sici nirmala ri kala nyanggra piodalan Ida, minakadi piodalan Sang Hyang Saraswati, sane nyihnayang tedunnya Sang Hyang Aji, lambang kaweruhan.
Yening inargamayang titiang Sang Hyang Widhi pateh ring Betara Surya sane maduwe sinar, sinar punika sane marupa lambang Sang Hyang Saraswati nyinarin jagate makasami, mangdenne prasida ngamolihang kalanduhan miwah karahayon. Sapunika taler kaweruhane punika marupa sinar ring i manusa mangdene uning ngunadikayang sane patut kalawan tan patut. I raga patut sareng sami mangayu bagia majeng ring Ida Sang Hyang Saraswati, saantukan Ida sane ngicenin karahayuan, kawicaksanaan, kawibawaan miwah sakancan kaweruhane sane katiba ring i manusa malantaran antuk sastra.
Kaposting olih bliyanbelog ring 5:29 PM 2 komentar Link
Selasa, September 28, 2010
Pidarta Bali : Bulan Bahasa
Minab tiang durung polih ngicen conto pidarta bahasa bali sane ngambil tema "Bulan Bahasa". Nah, ibi sore wenten sameton sane "request" conto pidarta bali ring tema niki. Ring bli Made Adi, ledangang gih conto pidarta ne bawak. Minab yen kayun, bli Made dados nambahin malih daging pidarta ne. Inggih sadurung nika, minab sameton sami wenten sane durung eling ring Bulan Bahasa? Bulan Bahasa wantah silih tunggil "Hari Peringatan Nasional" sane peringatan ne ring bulan Oktober lan puncak ne tanggal 28 Oktober, sepisanan sareng peringatan "Hari Sumpah Pemuda". Napi mawinan sapunika? Santukan silih tunggil daging sumpah pemuda inggih punika "KAMI PUTRA DAN PUTRI INDONESIA, MENJUNJUNG BAHASA PERSATUAN, BAHASA INDONESIA". Inggih ne mangkin niki sampun conto pidarta bahasa bali sane ngambil tema "Bulan Bahasa".
Kaposting olih bliyanbelog ring 7:58 AM 0 komentar Link
Rabu, September 01, 2010
Nyanggra Rahinan Nyepi
Rahajeng semeng sameton sami. Punapi gatra? Inggih kacunduk malih sareng tiang, bliyanbelog ring postingan indik conto-conto pidato mabasa bali utawi pidarta mabasa bali. Nah, ring rahina sane becik niki, tiang jagi ngicen conto pidarta bali sane ngambil tema "Nyanggra Rahinan Nyepi". Wiakti je rahinan jagat nyepi sampun lewat, ten wenten salah ne tiang ngamosting indik niki. Napi malih tiang nenten maduwe ide postingan sane lianan. Niki kari mandek ide, napi kaden sane cocok malih posting. Heheheheheh....! Inggih pang de je tiang akeh ngomong... nah, niki sampun conto pidarta bali Nyanggra Rahinan Nyepi.
Kaposting olih bliyanbelog ring 8:48 AM 7 komentar Link
Selasa, Agustus 10, 2010
Ngwangun Pariwisata Kapikukuhang Antuk Tri Hita Karana
"Om Swastiastu"
Bapak Kepala Sekolah sane wangiang titiang.
Para Guru-guru sane wangiang titiang.
Lan Stap Pegawe miwah Para Siswa sami sane kusumayang lan tresnasihin titing.
Ida dane sareng sami sayukti pisan sekadi mangkin, sami pada uning rumasa ring kawentenan kauripane pamekas iriki ring Bali sayan sukerta, sangkaning pidabdab duene sareng sami sane marupa wewangunan sekala molihing don. Inggih punika kasidan mapikolih. Mungguing bhoga, upabhoga, lan paribhoga sami sampun sapatuta. Sarana makadi margi, listrik genah malajah marupa sekolah, pasar, bale banjar, sampun wenten kadi babuatane. Punika sami silih sinunggil sangkaning panglimbak wewangunan pariwisata sane mapikolih. Lian ring punika, taler mapikolih ring utsaha nyujur karahayuan jagat. Satata ngulati, ngastiti mangdawaras, seger pinaka bekel nglaksanayang swadarmane, ngulati nitenin mangda keneng-keneng masemeton, keneng-keneng briak-briuk makrama banjar, makrama desa. Santukan malarapan antuk keneng-keneng punika, karya sane abot dados angan.
Bapak Kepala Sekolah sane wangiang titiang.
Para Guru-guru sane wangiang titiang.
Lan Stap Pegawe miwah Para Siswa sami sane kusumayang lan tresnasihin titing.
Ida dane sareng sami sayukti pisan sekadi mangkin, sami pada uning rumasa ring kawentenan kauripane pamekas iriki ring Bali sayan sukerta, sangkaning pidabdab duene sareng sami sane marupa wewangunan sekala molihing don. Inggih punika kasidan mapikolih. Mungguing bhoga, upabhoga, lan paribhoga sami sampun sapatuta. Sarana makadi margi, listrik genah malajah marupa sekolah, pasar, bale banjar, sampun wenten kadi babuatane. Punika sami silih sinunggil sangkaning panglimbak wewangunan pariwisata sane mapikolih. Lian ring punika, taler mapikolih ring utsaha nyujur karahayuan jagat. Satata ngulati, ngastiti mangdawaras, seger pinaka bekel nglaksanayang swadarmane, ngulati nitenin mangda keneng-keneng masemeton, keneng-keneng briak-briuk makrama banjar, makrama desa. Santukan malarapan antuk keneng-keneng punika, karya sane abot dados angan.
Kaposting olih bliyanbelog ring 9:50 AM 3 komentar Link
Sabtu, Juli 17, 2010
Ngrajegang Bahasa Bali
Majeng ring bapak guru, ibu guru lan timpal-timpal sinamian, riantukan galahe sane becik puniki prasida kapica ring padewekan titiang. Bapak/Ibu guru sane wangiang titiang. Sadurung titing matur amatra, pinih riin ngiring ngastiti bakti majeng ring Ida Sang Hyang Widhi Wasa, mogi-mogi sangkanin sih lan asung wara nugrahan ida, ida sane iring titiang prasida ngamangguhang karahajengan majalaran pengastungkara pengayu bagia.
Om Swastiastu
Ida dane sareng sami sane wangiang titiang, Mangguing murdan pidarta sane aturan titiang wantah "Ngrajegang Bahasa Bali", malarapan asapunika majanten atur titiang wenten sane nenten menggah ring kayun. Tepengan puniki ngriinin titiang nunas geng sinapura.
Om Swastiastu
Ida dane sareng sami sane wangiang titiang, Mangguing murdan pidarta sane aturan titiang wantah "Ngrajegang Bahasa Bali", malarapan asapunika majanten atur titiang wenten sane nenten menggah ring kayun. Tepengan puniki ngriinin titiang nunas geng sinapura.
Kaposting olih bliyanbelog ring 3:45 PM 2 komentar Link
Jumat, Juni 25, 2010
Nyambut Rahinan Saraswati
Beh, kuda kaden sampun tiang ngicen conto pidarta basa bali utawi pidato mabasa bali. Napi malih sane ngambil tema "Rahinan Saraswati". Beh, jek kuda kaden sampun contone. Ne mangkin malih tiang ngicen conto sane pateh. Sakewanten matiosan akidik ring daging pidartane. Inggih pang ten makeh tiang ngomong, niki sampun pidarta ne.
Kaposting olih bliyanbelog ring 3:57 PM 0 komentar Link
Jumat, Juni 18, 2010
Paruman Desa Pakraman Indik Bantuan
Ring sor puniki wantah imba utawi conto "kata sambutan" ring acara paruman desa. Tiang ngambil conto paruman indik bantuan saking pamrintah sane ngicen bantuan pompa lan jamban. Tema ne indik nincapang kesehatan krama ring dusun-dusun utawi desa-desa. Inggih pang ten makeh tiang, niki sampeun contone
Kaposting olih bliyanbelog ring 12:51 PM 2 komentar Link
Jumat, Mei 21, 2010
Perpustakaan Mapikenoh Nincapang Kaonengan Ngwacen
Ibu guru miwah para semeton sami sane baktinin titiang,
Sadereng nglanturang matur, lugrayang riin titiang ngaturang panganjali umat
"Om Swastiastu"
Ibu guru miwah para semeton sami sane baktinin titiang,
Pangayubagia aturang titiang majeng ring Ida Sang Hyang Widhi Wasa, duaning sangkaning sih asung kerta wara lugrahan Ida, mawinan titiang pingkalih ida-dane sida mangguh karahajengan, kacunduk rahinane mangkin. Gargita manah titiang riantuk kapaica galah matur samatra nganinin indik "Perpustakaan Mapikenoh Nincapang Kaonengan Ngwacen".
Yening pikayunin, makasami anake sane naenan ngranjing ring pendidikan formal sampun ngawikanin indik napi perpustakaan punika. Perpustakaan mawit saking kruna pustaka sane mateges buku–buku miwah saluir bacaan tiosan. Anake utawi lembaga, sane akeh madue buku, raris buku bacaan punika kagenahang ring ruangan sane gumanti khusus pinaka ruang baca, ruangan punika kabaos perpustakaan. Duaning asapunika metu raris parinama minakadi perpustakaan pribadi, perpustakaan sekolah, perpustakaan umum, perpustakaan perguruan tinggi, perpustakaan daerah, miwah perpustakaan nasional.
Sadereng nglanturang matur, lugrayang riin titiang ngaturang panganjali umat
"Om Swastiastu"
Ibu guru miwah para semeton sami sane baktinin titiang,
Pangayubagia aturang titiang majeng ring Ida Sang Hyang Widhi Wasa, duaning sangkaning sih asung kerta wara lugrahan Ida, mawinan titiang pingkalih ida-dane sida mangguh karahajengan, kacunduk rahinane mangkin. Gargita manah titiang riantuk kapaica galah matur samatra nganinin indik "Perpustakaan Mapikenoh Nincapang Kaonengan Ngwacen".
Yening pikayunin, makasami anake sane naenan ngranjing ring pendidikan formal sampun ngawikanin indik napi perpustakaan punika. Perpustakaan mawit saking kruna pustaka sane mateges buku–buku miwah saluir bacaan tiosan. Anake utawi lembaga, sane akeh madue buku, raris buku bacaan punika kagenahang ring ruangan sane gumanti khusus pinaka ruang baca, ruangan punika kabaos perpustakaan. Duaning asapunika metu raris parinama minakadi perpustakaan pribadi, perpustakaan sekolah, perpustakaan umum, perpustakaan perguruan tinggi, perpustakaan daerah, miwah perpustakaan nasional.
Kaposting olih bliyanbelog ring 6:26 PM 0 komentar Link
Rabu, Maret 31, 2010
Sambrama Wacana Nyanggra Piodalan Saraswati
Dumun tiang sampun ngicen conto pidarta bali utawi pidato mabasa bali sane ngambil tema "Nyanggra Piodalan Saraswati". Minab yen nenten iwang ring posting Nyanggra Piodalan Saraswati niki. Yen wenten sameton sane jagi ngawacen malih, dados klik link nika. Nah, ne mangkin malih tiang ngicen conto sane lianan. Minggu-minggu niki tiang nenten wenten ide napi jagi katulis. Nah, pang ten pusing, malih tiang ngicen conto pidarta mabasa bali. Inggih puniki dagingne!
Kaposting olih bliyanbelog ring 5:24 PM 5 komentar Link


text:
Workshop Implementasi Kurikulum 2013 SMA NEGERI 4 SINGARAJA
Workshop implementasi Kurikulum 2013 SMA NEGERI 4 SINGARAJA dilaksanakan dari tanggal 26 Juli 2013 sampai dengan 27 Juli 2013
Dengan Narasumber
1. Kabid Dikmen Dinas Pendidikan Kabupaten Buleleng
2. Pengawas
3. PUTU GEDE WARTAWAN, S.Pd, M.Pd ( Kepala SMA Negeri 4 Singaraja)
4. DRA. NI MADE SRI MARSILAWATI, M.Pd (Guru Matematika SMA Negeri 4 Singaraja/Guru Matematika Instruktur Nasional)
5. DRS. PUTU ARTINA ( Guru BK SMA Negeri 4 Singaraja/Guru BK Instruktur Nasional)


text:
I Siap Selem (Satue Bali)
Ada tuturan satua siap selem ngelah panak pitung ukud, olagan ane paling cenika. Ada kone kuuk maumah dadi anatah, masih ngelah panak enu cenik-cenik. Sai-sai I Kuuk ngae daya apang sida ia ngamah I Siap Selem, sabilang peteng ada nagih batisne, “Icang tendas Me, icang basangne Me, icang kibulne Me, icang kampidne Me, icang baongne Me.” Keto pada tetagihan panak-panakne I Kuuk, nagih ngamah I Siap Selem. Dadi mawanan ningeh I Siap Selem teken bakal kaamah, dadiannya ia ngalih upaya mangdene nyidayang matilar uli ditu. Gelising crita panakne ane nemnem suba pada samah bulu kampidne, sakewala ane paling cenika dogen liglig reh tan pabulu. Suba kone inganan tengah lemeng, I Siap Selem matuturan teken panakne, “Nak cai-cai jani ajak makejang makeber abete sakaukud, matinggal uli […]


text:
Home » Posts filed under Cerita
Seorang pesuruh disuruh oleh tuannya untuk mengantarkan surat kilat. Karena itu ia diperintahkan untuk naik kuda, agar lebih cepat dibandingkan dengan harus berjalan kaki.
Sesaat kemudian si pesuruh menghampiri kudanya, ia tidak menunggangi kudanya, melainkan ikut berlari bersama kudanya. Di jalan ia ditanya oleh seseorang, "Hai!, mengapa kau tidak menunggang kuda itu saja. Bukankah akan lebih cepat dan kau tidak perlu berlari dengan susah payah?"
Si pesuruh tersenyum, kemudian menjawab "Soalnya, saya harus mengantar surat kilat. Kuda ini hanya memiliki empat kaki. Jika ditambah dengan kedua kakiku, jumlahnya akan menjadi enam kaki. Bukankah berlari dengan enam kaki lebih cepat daripada dengan empat kaki saja?"
Anak Yang Bodoh
Posted by Jun 1 comment
Seorang bapak hendak pergi keluar kota selama beberapa hari karena ada suatu urusan. Sang ayah berpesan kepada anaknya: "Nak, jika ada tamu yang datang menanyakan bapak, katakan saja bapak sedang pergi, biarkanlah tamu itu masuk dan bila perlu suguhi ia teh".
Sang ayah khawatir karena takut jikalau anaknya lupa akan pesan yang telah diucapkannya, maka si ayah menulis pesannya pada secarik kertas lalu memberikan kertas tersebut kepada anaknya. Si anak menyimpan kertas tersebut dalam saku bajunya. Karena takut kertas itu hilang, hampir setiap saat kertas itu dibacanya.
Singkat cerita, setelah tiga hari ayahnya diluar kota, dan tak ada tamu yang datang, anak tersebut membakar kertas yang diberikan oleh ayahnya karena merasa sudah tidak perlu lagi.
Pada hari keempat datanglah seorang tamu, sang tamu hanya memelihat seorang anak disana, lalu ia bertanya pada anak tersebut, "Nak, bapakmu ada dirumah?", anak tersebut mendadak kebingungan dan merogoh semua saku di pakaiannya untuk mencari kertas yang tempo hari diberikan ayahnya, tapi tidak ketemu, lalu ia menjawab "Wah, gawat pak! Hilang!", sang tamu terkejut dan dengan cemas bertanya lagi "Kapan dan bagaimana bisa hilang???" "kemarin malam saya bakar!!!" jawab si anak. Tamu itu pingsan mendengar jawaban anak tersebut, si anak tambah panik dan berteriak-teriak memanggil tetanganya. . . :)
Satua Naga Basukih
Posted by Jun 3 comments
Jani ada kone tutur-tuturan satua, Ida Betara Guru, Ida Betara Guru totonan malinggih ring Gunung Semeru, kairing olih putraidane mapesengan I Naga Basukih. Pesengan idane dogen suba ngarwanang, I Naga Basukih terang gati suba putran Ida Betara Guru totonan maukudan Naga, marupa lelipi gede pesan sing keto jenenga?
Nah jani sedek dina anu, kandugi enu ruput pesan I Naga Basukih tangkil ring ajine. Baan tumben buka semengane I Naga Basukih tangkil, dadi matakon Ida Betara Guru ring putrane, “uduh nanak bagus, dadi tumben buka semengane I nanak nangkilin aji, men apa jenenga ada kabuat I nanak ring aji, nah lautang inanak mabaos!” keto kone petaken Ida Betara Guru ring putrane I Naga Basukih.
Ditu lantas I Naga Basukih matur ring ajine, “Nawegang aji Agung titiang kadi isenge ring semeton titiange sane wenten ring jagat Bali, makadi Batara Geni jaya sane malinggih kocap ring Bukit Lempuyang, Betara Mahadewa kocap ring Gunung Agung, Batara Tumuwuh ring Gunung Batukaru, Betara Manik Umang ring Gunung Beratan, Batara Hyang Tugu ring Gunung Andakasa, cutet ring sami semeton titiang sane wenten ring tanah Bali. Dening sampun lami pisan aji, titiang tan pisan naanin mapanggih sareng sameton, nika makawinan titiang nunasang mangda sueca ugi maicain titiang lunga katanah Bali jaga ngrereh semeton titiange sami.
Beh, mara keto kone aturne I Naga Basukih, dadi gelis Ida Betara Guru ngandika, “Uduh nanak Bagus, nah yan dadi baan aji sampunang ja inanak lunga ka Bali buate lakar ngalih pasemetonan I Dewane. Nah apa lantas ngawinang dadi buka aji mialang pamargin I nanak, mapan gumi Baline totonan joh pesan uli dini. Buina yan lakar inanak ngalih gumi Baline, pajalane ngliwat pasih. Len teken totonan buat tongos sameton-sameton I nanak malinggih medoh-dohan, selat alas suket madurgama. Kaparna baan aji, minab lakar sengka baan I nanak indike jaga mamanggih semeton. Buine yan pade I nanak lunga, men nyen kone ajak aji ngawaspadain utawi nureksain dini di Gunung Semeru.” Dadi keto kone ngandika Ida Betara Guru buka anake mialang pejalane I Naga Basukih lakar luas ka tanah Bali.
Baan isenge teken semeton, mimbuh baan dotne nawang gumi Bali sing ya keto jenenga, mimbuh buin ngwawanin I Naga Basukih matur ring Ida Betara Guru ,” nunas lugra aji Agung, yening kenken antuk aji mabaos, minab aji ngandapang saha nandruhin kawisesan titiange. I wau aji mamaosang jagat Baline selat pasih raris mialang pajalan titiange ka Bali, beh elah antuk titiang ngentap pasihe wantah aclekidik. Raris ajimalih mamaosang genah semeton titiange di Bali medoh-dohan, maselat alas suket madurgama, amul napi sahe ageng gumi Baline punika aji? Kantun elah antuk titiang aji. Yening aji maicayang, punika aji.” Dadi jeg keto kone aturne I Naga Basukih, jeg nyampahang gumi Baline di ajeng Ida Betara Guru.
Nah mapan aketo kone aturne I Naga Basukih, men Ida Betara Guru jog kadi blengbengan kayunidane miragi atur putrane. Dados jog nyampahang gumi Baline, buin sadah elah kone baan nguluh mapan tuah amul taluhe geden gumi Baline. Sakewala pamuput ngandika Ida Betara Guru teken I Naga Basukih,” nanak bagus Naga Basukih, aji sing ja buin lakar mialang pajalan inanak ka jagat Bali, nah majalan inanak apang melah!” mara keto kone pangandika ajine, beh ngrigik kone kendelne I Naga Basukih, jog menggal-enggal nunas mapamit ring Ida Betara Guru.
Nah jani medabdaban kone I Naga Basukih buate luas ke Bali. Yan buat pejalane uli Gunung Semeru lakar ngojog Blambangan. Di benengan majalane I Naga Basukih, asing tomploka jog pragat dekdek remuk. Telah punyan-punyane balbal sabilang ane kentasin baan I Naga Basukih. Sing baan geden lipine ngranayang sing keto jenenga? Buina telah patlangkeb kutun alase mara ninggalin I Naga Basukih.
Gelisang satua tan ucap di jalan, jani suba kone neked di Blambangan pajalane I Naga Basukih. Mapan enota apang enggal ja ninggalin gumi Baline, dong keto ya jenenga, jani menek kone I Naga Basukih ka duur muncuk gununge, uli muncuk gununge totonan lantas I Naga Basukih ninjo Gumi Baline. Bes gegaene ninggalin uli joh lantasan, terang suba cerik tinggalina gumi Baline teken I Naga Basukih. Payu ngrengkeng I Naga Basukih, kene kone krengkengane I Naga Basukih,” Beh bes sanget baan I aji melog-melog deweke, suba seken gumi Baline amul taluhe dadi manahanga lakar keweh kone deweke ngalih sameton di gumi Baline. Dadi buka anake sing nyager I aji teken kesaktian deweke.”
Nah keto kone pakrengkengane I naga Basukih. Dadi tusing pesan kone ia rungu wiadin naen pakrengkengane di ati totonan kapireng olih Ida Betara Guru. Ida anak mula maraga mawisesa, maraga sakti, sakedap dini sakedap ditu, cara angina tuara ngenah.
Dadi tugas I Naga Basukih ngrengkengne masambilan ninjo gumi Baline uli muncuk gununge Ida Betara Guru suba ada ditu, sakewala tusing tinggaline teken I Naga Basukih, ditu lantas Ida Batara Guru jog nyeleg disampingne I Naga Basukih temuli ngandika,” Uduh nanak Naga Basukih nganti suba pindo pireng aji I nanak nyampahang gumi Baline I nanak ngorahang gumi Baline totonan tuah amul taluhe. Nah jani aji kene teken inanak, yan saja gumi Baline tuah amul taluhe buka pamunyin I nanak, nah ento ada muncuk gunung ane ngenah uli dini. Yan buat gununge ento madan gunung Sinunggal. Jani yan saja nanak sakti tur pradnyan, aji matakon teken I Dewa, nyidaang ke I nanak nguluh gununge totonan ?. yan suba saja mrasidayang I dewa nguluh, nah kala ditu aji ngugu teken kawisesan I Dewane.” Keto Kone pangandika Ida Betara Guru teken I Naga Basukih.
Beh payu makejangan I Naga Basukih, krana tusing naen-naen gati dadi jog nyeleg ajine disampingne, dadi mapan aketo bebaos Ida Betara Guru, dadi matur I Naga Basukih,” inggih aji agung, yan wantah aji nitah mangda nguluh gunung Sinunggale, maliha yan bantas amonika pakantenan jagat Baline, yening aji maicayang jagat Baline jaga uluh titiang.” Keto aturne I Naga Basukih kaliwat bergah.
Malih Ida Betara Guru ngandika, “Cening Naga Basukih, nah ene titah ajine ane abedik malu laksanayang!”.
Jani madabdaban lantas I Naga Basukih lakar nguluh gunung Sinunggale ane ada ditanah Baline uli gunung Blambangane. Ditu I Naga Basukih ngantegang saha nuptupang bayu. Beh ngencorong paninggalane I Naga Basukih neeng gunung Sinunggale, yan rasa-rasayang tulen ja buka kedis sikepe dibenenge nyander pitike kagangsaran I Naga Basukih ngepet-ngepetang muncuk gununge.
Nah jani disubane neked di Bali, buin suba kacaplok gunung Sinunggale, beh kalingke nguluh, ajin bantes mara muncukne dogen suba sing nyidaang I Naga Basukih ngepet-ngepetang muncuk gununge mapan kegedenan lelipine sadah sambilanga maplesagan mesuang bayu, dadi embed gunung Sinunggale ane paek bena kelodne. Yan rasaang, beh cara munyin kerug sasih kaulu munyin doosane I Naga Basukih amah kenyelne, masih tonden nyidaang nguluh gunung Sinunggale.
Kacrita ne jani pelanan suba telah gading bayune I Naga Basukih masih tonden nyidaang nguluh gununge. Undukne I Naga Basukih buka keto kaaksi olih Ida Betara Guru, mawanan di gelis Ida ngandika, “nanak Naga Basukih, men kenken nyidaang apa tuara I nanak nguluh gunung Sinunggale?”
Mara keto kone patakon Ida Betara Gurune, emeh kaliwat kabilbilne madukan jengah kenehne I Naga Basukih. Sakewala buin telung keto ja lakar ngaba jengah, lakar tuara nyidaang I Naga Basukih nguluh gunung Sinunggale. Kalingke nguluh makejang, ajin nguluh muncukne dogen suba nandes. Dadi sambilanga masemu kabilbil matur I Naga Basukih, jegan pragat tinut teken sapatitah Ida Betara Guru.
Nah sasukat I Naga Basukih nongosin gunung Sinunggale, kapah ada linuh , kapah ada blabar, buina tusing taen ada angina slaung sajeroning Bali.
Nah, ada buka jani gununge tegeh-tegeh di Bali, ento kone mawiwit uli gunung Mahameru ane katuturang di Bali olih Ida Betara Guru.
Mirib tuah amonto satuane, kirang langkungne titiang nunas ampura.


text:
Dukuh "Ning Sujana, keto masih sisian bapa makejang ane ada dini di sekolahan, tuah lakar nutugang bebawosan tugas parembayanne malunan. Muah enu masih nganggon kekecape mapepet wandane maluan, sakewala bin acudik gati sisanne. Nah lakar kawitin bapa suba. Getu anggegetu ngaran gedeg. Buin ada kabawes getun, mirip pesanne, dadi gegetun artinne sedih. Gewal maarti tepak wiadin gebug. Geyuh, naah ne masih liu pesan artinne manut lengkara minakadi maarti lesu, kenyel, lempor, duhkita, miwah sedih. Gom masih dadua artinne. Gom ane kapertama dadi kagoman maarti kasub wiadin angob. Sakewala gom ane kaping daduanne ngaran gamel wiadin gisi. Gong ngaran ageng, gede, miwah kirangan. Gibah ngaran busana, panganggo kapica tanpa guna yening tan tulus ikhlas.
Gidat patuh ne artinne ngaran gidat, niki minab garis gidat titiang, mitra tan maduwe pengrasa, ngambil swadarman titiang, tan eling ring yasa kerti, congah juari, nenten kapariangenan. Sakadi Gigal ngaran ulung, runtuh. Giger ngaran munyin keker. Gigi ngaran gigir, tundun artosipun bani ring durin tundun tan ksatria kinucap, yan jati bani, lan pada padu arep, nyentokang kawisesan. Sakewala lenan maarti keto masih maarti rimrim utawi pripit, jejeh, wiadin resres.
Gigit ngaran gotgot, gogot maarti caplok, caplok kruna dwi purwan ipun keplok. Keplok sepadanya kapopok, kapopok ngantos poyok, jantos pasumoyo ipun, kari sisu, saantukan kantun gigu. Gigu ngaran biapara lan bimbang. Gigut ngaran gutgut. Giha ngaran gua. Gila ngaran jerih, takut, nyeh. Nah ne ada bebawes gilang, mula bawese ne ane sai-sai bligbaganga. Ttetlu artine sarat, apa luire: Ane kapratama gilang totonan maarti tan rungu, dadi kagilang artinne tuara karunguang. Gilang ane kaping duanne dadi bawes gamilang maarti galang apadang mulihan sinar, janten satru lan ruang, sane patut kawaspadanin, sakadi tuma lan titih, sane wenten sajeroning, tilem empuk, ngisep getih sarahina. Gilang ane kaping telunne maarti parerenan wiadin pengalu, setata ngidih-idih, mangde prasidayang idup, nyangonang pianak lan somah, yen tan kenten, janten kematiang ngadeg, olih satru mautama.
To keto bacakang arti gilange apangan cening talas pedas. Manian sing buin patikeplug nakonang tur dadi iyeg. Gilap ngaran galang wiadin nyalang. Gilih ngaran gentos. Giling, sepadan ipun eling ring katattwanya, ngatos ngeling, anenang sakit hatinne. Nah bawes giling ne patut masih cara bawes gilang. Anak tetelu artinne. Melahang pesan ngingetang apanga jati-jati tatas. Giling kapratama maarti kreta. Giling ane kaping duanne losing ja len tuah adan be. Tur giling ane kaping telunne maarti kedis merak.
Gilut ngaran pakpak, gogot miwah ilag telasang padidian, mangda ngantos pitung turunan, indayang elingang, idupe nenten maguna, ngranayang akweh maduwe meseh, ngiring, mapakiyun, girange anggen merta, saraya kantine sane pinih utama. Gimbal ngaran bok gempel. Gimbar ngaran jimbar wiadin linggah. Ginas ngran palas, belas pasah. Gintung ngran punyan gintungan. Gina ngaran kalewihan, kalewihan pinaka sanjata, anggen merangan meseh, pakayunin. Mangda dirgayusa sami. Gindal ngaran pasah wiadin palas. Gindung ngaran kalingan. Gincang ngaran krejep, kejit. Ginggang ngaran keseh, keser muah kisid. Bawese buka kene suba sai-sai cening dingehang rikala ada lakon pawayangan, nora ginggang artine sing kirigan, artinne tetep wiadin setata nglawan. Gingsir ngaran kisid. Girahyas ngaran ledang, demen, suka. Girang ngaran suka, egar, girang. Giras ngaran rengas. Giri, dadua artinne. Ane kapretama giri totonan maarti gunung, tur ane kaping duane giri totonan maarti takut, jejeh miwah ngeri, sangkal ada bawes kagiri-girin artinne katakut-takut wiadin kaliwat jejeh ajerih.
Giridahana, wit bawese ne uli giri miwah dahana tur maarti gunung api. Giri maarti gunung, miwah dahana maarti api, dadiannya gunung api. Yen giridahana melahang ne nyurat maarti gunung miwah pangkung. Giriguha ngaran guan pangkung. Puniki sane mepalu sapunapi dados ipun. Yening meyasa ring Giriguha ngelarang tapa samadi, polih kasaktiang anggen nglebur dasamalane ring bumi.
Kaketus saking :
*Buku Subhasita Basa Bali


text:
Betari Durgha embas saking mata katiga Betara Siwa, ri kala Siwa Loka kakuasayang olih raksasa marupa kebo, Mahésasura. Durgha sané ayu lan wikan prasida ngaonang Mahésasura lan, nadosang Mahésasura priyambadanidané.
“Paripurnaning lista ayu, kénten Betari Durgha punika kagambarang. Ring India, Durgha punika madué tangan kutus, makakutus madaging sakancan panugran saking Déwata Nawa Sangané daweg ida kaembasang saking sudamani Betara Siwa. Para krama i rika nyumbah Betari Durgha nglintangin Betari-betari sané tiosan sakadi Saraswati lan Laksmi. Santukan Durgha punika barés, mangkin nunas mangkin kapaica kénten pangangken kramané ring India,” Ni Wayan Pasek Ariati Hunter nuturang.
Para pemuja Durgha sampun wénten saking nguni, para leluhur-leluhur i ragané dumun smapun nyumbah Betari Durgha. Sakadi Raja Kertanegara daweg nawengin serangan saking Kubilai Khan, ida mamuja Betari Durgha mangda ngicénin panekek ring wewengkon idané. Betari Durgha kasumbah marupa Camundi (i riki Betari Durgha wau madué fungsi nglebur).
Sujatinné Betari Durgha punika boya ja sakadi kagambarang ring Bali. Yéning i raga i riki ring Bali, wantah sampun polih pangaruh sareng panglimbak karya sastra saking periode Tengahan. Raris metu crita-crita, kekidungan, sané nyeritayang Durgha punika aéng, durjana, nglampahang kiwa, lan sami sané kaon-kaon. Punika sangkaning pangawi dumun sané kukuh ngambarang Durghané sakadi punika. Sujatinné nénten sakadi punika santukan Durgha punika wantah ibu, ibu sané nyusuin sakancan sané kantun lan antes maurip.
Ring Purwa Bhumi Kamulan, i riki katuturang Betari Durgha ngembasang (menciptakan) manut ring fungsinyané. Yéning kasadaranang, Betari Durgha ngembasang, ngrawat, tur nglebur. Ring soang-soang kahanan, Ida pacang malaksana satinut ring pituduh galah. Puniki leket pisan ring kahanan sekalané, sané pateh sakadi Durgha inggihan punika ibu. Ibu sané ngembasang, ngrawat, lan ngicénin makudang-kudang tresna sané tan paaji.
“Mangkin janten sampun mauwahnyané image Durgha ring Bali sangkaning pengaruh perkembangan kesusastraanné. Minab sakadi ring Calonarang linggih Betari Durgha wantah ring sétrané, ngicénin panugran pangiwa, lan makudang-kudang sané kaon. Taler ring critané puniki kabaosang anak istri sané walu pastika ngiwa, sakadi berkembang ring Bali mangkin. Tios malih ring crita Raré Angon (Andha Bhumi) i riki Durgha wantah pasidikirang saking Betara-betara ring Siwa Loka, raris ida ngemasin nyungsutang pikayun. Minabang yukti nénten akéh pangawi istri dumun, puniki kajantenang saking crita-crita kuna sané ngamademang karakter anak istri,” Ni Wayan Pasek Ariati Hunter ngwewehin.
Kaambil Saking :
* http://bahasa-bali.blogspot.com/2010/01/durgha-ibu-bumi.html
~ Article view : [430]


text:
Wednesday, 26 August 2015
Penyair
Olih: I Putu Supartika
Penyair. Punika julukan ring sang sané nyurat puisi. Anaké sané seneng ring puisi sampun janten pepes mirengang kruna penyair punika. Nanging, boya ja sané seneng ring puisi kémanten naanin mireng kruna penyair punika. Minab samian anaké uning ring kruna penyair. Nanging napi teges penyair punika? Tiang sujatiné dot uning napi teges penyair punika, sané ngawinang titiang ngaruruh artosnyané ring internét. Sakéwanten tiang nénten ja manggihin teges sané seken-seken lan pas ring keneh tiangé.
Tiang bingung. Sira sané patut kaorahang penyair? Napiké sang sané sampun maduwé cakepan pupulan puisi? Napiké sané puisi-puisinnyané sampun naanin munggah ring média? Napiké anaké sané seneng nyurat puisi sakéwanten nénten naanin ngawedar sasuratannyané ring media utawi cakepan? Napiké anaké sané wau midep nyurat puisi?
I raga sareng sami sampun uning samian teges kruna punika sampun janten maduwé watesan. Watesan-watesan punika penting pisan mangda nénten rancu. Pateh sakadi kruna penyair puniki, tiang dot uning napi watesan teges kruna penyair punika.
Yén selehin, samian maduwé pinampén sané mabinayan indik kruna penyair puniki, tergantung tetujon lan pabuwatnyané. Minab wénten sané negesin penyair punika wantah sang sané waged nyurat puisi lan sampun ngamedalang cakepannyané sané kabaos buku pupulan puisi. Wénten taler anak sané negesin kruna penyair punika pinaka sang sané seneng makarya puisi yadiastun reriptannyané durung polih kawedar lan durung ngamedalang cakepan marupa buku pupulan puisi. Lan kari akéh pinampén-pinampén lianan saking soang-soang individu. Manut ring déwék titiangé, indiké punika sah-sah kémanten. Krana nika hak ring soang-soang individu ngenénin indik pinampénnyané.
Manut ring Kamus Besar Bahasa Indonésia (KBBI), kruna penyair punika maduwé teges pengarang syair, pengarang sajak, lan pujangga. Yén titiang néwék mikayunin, tegesé puniki kantun rancu. Seken-seken rancu. Minab idadané sampun midep tekén tegesé puniki, nanging kari wénten karancuan sané rasayang titiang sané nganjel keneh titiangé. Titiang durung manggihin watesan sané terang ngenénin indik teges ring Kamus Besar Bahasa Indonesia punika.
Yadiastun teges kruna penyair punika kantun rancu sané asanin titiang, nanging titiang nénten ja banget jagi mligbagang indiké punika. Yén kantun rancu ring artos penyair punika, ngiring sareng-sareng gentosin kruna penyair punika antuk “penulis puisi, pengarang puisi, penyurat puisi” utawi kruna sané lianan sané manut pikayunan idadané becik. Napi ja wastané, sané pinih utama i raga makarya sasuratan sané mawasta puisi.
Sané mangkin, yadiastun kruna penyair punika nénten maduwé teges sané jelas, ngiring sampunang nika banget pikayunina. Yéning nika bes banget kapikayunin, malih pidan i raga pacang nyurat puisi? Sampunang ulian teges kruna sané rancu ngawinang i raga maduwé hambatan ri kala nyurat puisi.
Penyair, penulis puisi, pengarang puisi, penyurat puisi lan napi ja sané wénten hubungané sareng profési punika, jalan terima krana nénten wénten artos sané jakti-jakti jelas lan terang. Yéning dot nyurat puisi, ngiring nyurat puisi. Yén sampun wikan nyurat puisi lan dot ngukuhang utawi nyambatang padéwékané dados penyair rarisang. Nénten wénten sané pacang ngalarang. Mangkin indik teges kruna penyair puniki rarisang selehin ring padéwékané soang-soang. Sapunapi ja pacang negesin, rarisang.
Singaraja, 2 Fébruari 2015
Subscribe to: Post Comments (Atom)


text:
Jumat, November 12, 2010
Dewi Gangga Makenyem
Olih : Nyoman Manda
Ring Puri Hastina iur sampun tutur pakrimik saisin puriné krana sané dibi ida permaisuri malih ngembasang putra. Dayang-dayang sané sampun ping pitu ngiring Déwi Gangga masiram ka tepi tukad ageng malih saling neneng lan kitak-kitak ten purun makemikan krana pastika Déwi Gangga malih pacang matingkah soléh pacang mapi-mapi katiban kasengkalan okané anyud ring tukadé.
Prabu Sentanu bengong malinggih ring bataran lojiné nguntul kucru miragi tangis okané sané wau embas dibi sanja. Ping pitu sampun okané telas kaanyudang olih Déwi Gangga. Tan pisan kapiragi rabin idané nyelsel krana okané sampun anyud. Nguntul ida makeengan
“Sing pesan ida madué rasa sayang ring oka, monto sakadi sinongganané yan ngembasang putra satmaka magantung bok akatih, ngemasin ngetohang jiwa, dadi jeg lén pesan ida, kanti sampun ping pitu nganyudang oka di tukadé, ping kuda simbingin, putran raja di Hastina dahat mautama pisan apang ada nglanturang kauripan gumi Hastinané,” kantos ngebug anggan idané baan sungsut lan kosek kayunné krana tingkah rabin idané ping pitu sampun sakadi nyelapang nganyudang okané ka tukadé. Yan pradé mangkin rabin idané malih matingkah asapunika pacang tambakang ida yadiastun ida kantun kaiket antuk semayané riin ten pisan dados nimbaang sahanan solah polah rabin idané yadiastun jelek pisan.
Ring Puri Hastina iur sampun tutur pakrimik saisin puriné krana sané dibi ida permaisuri malih ngembasang putra. Dayang-dayang sané sampun ping pitu ngiring Déwi Gangga masiram ka tepi tukad ageng malih saling neneng lan kitak-kitak ten purun makemikan krana pastika Déwi Gangga malih pacang matingkah soléh pacang mapi-mapi katiban kasengkalan okané anyud ring tukadé.
Prabu Sentanu bengong malinggih ring bataran lojiné nguntul kucru miragi tangis okané sané wau embas dibi sanja. Ping pitu sampun okané telas kaanyudang olih Déwi Gangga. Tan pisan kapiragi rabin idané nyelsel krana okané sampun anyud. Nguntul ida makeengan
“Sing pesan ida madué rasa sayang ring oka, monto sakadi sinongganané yan ngembasang putra satmaka magantung bok akatih, ngemasin ngetohang jiwa, dadi jeg lén pesan ida, kanti sampun ping pitu nganyudang oka di tukadé, ping kuda simbingin, putran raja di Hastina dahat mautama pisan apang ada nglanturang kauripan gumi Hastinané,” kantos ngebug anggan idané baan sungsut lan kosek kayunné krana tingkah rabin idané ping pitu sampun sakadi nyelapang nganyudang okané ka tukadé. Yan pradé mangkin rabin idané malih matingkah asapunika pacang tambakang ida yadiastun ida kantun kaiket antuk semayané riin ten pisan dados nimbaang sahanan solah polah rabin idané yadiastun jelek pisan.
Kaposting olih bliyanbelog ring 8:32 AM 0 komentar Link
Label : Itihasa
Senin, November 08, 2010
KIS - 2501
Tags : Kord Lagu Bali, Lirik Lagu Bali, KIS, 2501
Author : Dedy
Credit : http://balisingasong.blogspot.com
Intro :
G D Em
hu.........whiu.....hu.......hu.......hu.....
Bm C
whiu.....hu.......hu.......hu.....
Cm G D
hu....hu...hu....hu....hu.... (2 X)
Verse 1
C G Em D
Nah... terserah jalanang apa keneh adi
C G Em D
Yen ento saja melah yadiastun beli sakit hati
Author : Dedy
Credit : http://balisingasong.blogspot.com
Intro :
G D Em
hu.........whiu.....hu.......hu.......hu.....
Bm C
whiu.....hu.......hu.......hu.....
Cm G D
hu....hu...hu....hu....hu.... (2 X)
Verse 1
C G Em D
Nah... terserah jalanang apa keneh adi
C G Em D
Yen ento saja melah yadiastun beli sakit hati
Kaposting olih bliyanbelog ring 4:09 PM 17 komentar Link
Label : Lirik lan Kord
Sabtu, November 06, 2010
Sipta (Pertanda)
Sipta puniki wangsit wiadin ciri-ciri sekala miwah niskala, becik wiadin kaon, sane wenten arti kalih suksmanipun. Sipta puniki kawedarang antuk barang sane wenten ring jagate, buron miwah pripen kalih polah. Ring asapunapine taler wenten saking bawan jagat alih ring pakahyunan, upami :
- Yening wenten bintang kukus kanten ring langite kangin, punika kocap sipta (pertanda) kaon.
- Yening wenten buron alasan makadi kidang, manjangan ngranjing ka desa, punika kicap sipta kaon.
- Yening paksi culik-culik masuara kala wengi, nenten kasaurin olih i tuhu-tuhu, punika kocap sipta (praciri) kaon.
- Yening wenten anak nganten, raris rauh pajati, makta damar kalih pacanangan (pabuan), punika taler sipta, makadi suksmanipun :
- Damar = galang apadang, saking rahayu nunas galang.
- Pamor = apuh, ampura, nunas ampura
- Base = sedah, serdah, seica, apang sueca
- Buah = pala, pikolih, apang mapikolih
- Temako = seseban, sebseb, teduh, nunas paneduh
- Gambir = jambe rateng, tembe (benjangan) mangda puput.
Kaposting olih bliyanbelog ring 9:03 AM 0 komentar Link
Label : Basitha Paribasa
Rabu, November 03, 2010
Kasuksman Matatah
Om Swastiastu,
Ida dane sareng sami, midartayang indik Upacara Matatah wiadin Mapandes, kawiaktian ipun sampun ketah kemargian ring Desa Pakraman olih Krama Hindune ring Bali, nika mahawinan titiang nenten malih ngaturang eedan upacara matatah manut Desa Mawacara. Kemaon sane pisarat aturang titiang wantah Kasukseman utawi pikenoh matatah sane mabuat pisan keangge nuntun utawi nitenin kahuripan puniki risajeroning mitetin pikayun sane boya-boya utawi nenten becik, nuju sane rahayu miwah kasubagyan.
Punika awinan pisarat manah titiang pacang nyobyahang tatuwek upacara matatah puniki sepisan kaangge melajahang angga sumangdene prasida karesepang tur kacihnayang ri sajeroning Budhi Pekerti, boya ja wantah sewates upacara kemaon, nanging nglantur maparisolah sane patut manut kecaping Agama.
Ida dane sareng sami, midartayang indik Upacara Matatah wiadin Mapandes, kawiaktian ipun sampun ketah kemargian ring Desa Pakraman olih Krama Hindune ring Bali, nika mahawinan titiang nenten malih ngaturang eedan upacara matatah manut Desa Mawacara. Kemaon sane pisarat aturang titiang wantah Kasukseman utawi pikenoh matatah sane mabuat pisan keangge nuntun utawi nitenin kahuripan puniki risajeroning mitetin pikayun sane boya-boya utawi nenten becik, nuju sane rahayu miwah kasubagyan.
Punika awinan pisarat manah titiang pacang nyobyahang tatuwek upacara matatah puniki sepisan kaangge melajahang angga sumangdene prasida karesepang tur kacihnayang ri sajeroning Budhi Pekerti, boya ja wantah sewates upacara kemaon, nanging nglantur maparisolah sane patut manut kecaping Agama.
Kaposting olih bliyanbelog ring 5:14 PM 0 komentar Link
Label : Pidarta Bali
Senin, November 01, 2010
4WD - Ugag Ugig
Tags : Chord Lagu Bali, Lyric Lagu Bali, 4WD Band, Ugag-Ugig
Author : Dwira Yana
Credit : http://tablagubali.blogspot.com
Intro : D5 F5 C5 A5C5 (3X)
D5 F5
Tingalin ja jani
C5 A5 D5
cerik-cerike mengoyod arak jak metuakan
D5 F5 C5
aeng klepusanne di warung-warung
A5 C5
matane barak nasne pengeng
Intro : D5 F5 C5 A5C5
Author : Dwira Yana
Credit : http://tablagubali.blogspot.com
Intro : D5 F5 C5 A5C5 (3X)
D5 F5
Tingalin ja jani
C5 A5 D5
cerik-cerike mengoyod arak jak metuakan
D5 F5 C5
aeng klepusanne di warung-warung
A5 C5
matane barak nasne pengeng
Intro : D5 F5 C5 A5C5
Kaposting olih bliyanbelog ring 4:04 PM 0 komentar Link
Label : Lirik lan Kord